CHIN le MIZO: Kaupi, Saupi khuaruat thiam uhsi – Pu No Than Kap - Falam Online Media\nKawlram ah rem daihnak um thei dingih ka rak ṭuanpi Pu Zoramthanga, Mizoram CM thawn Kale-Kabaw le Laitlang fangkual in kan tlawn tlang laiah, Falam le Lairawn mipi tampi in “Burma mi tiin in rak dawitlantu le in nautattu MNF hotu rak hmuak le rak mikhual ṭhat a ṭul lo” tin an au celcel.\n“Cuti ding a si lo e, kannih hi thenaw le huaaw kumkhua thei ding kan silo, kan tul veve can ah bawmaw rero zo, bawmaw rero lai ding kan si, thisen zawmpi kan si..” tin sim fiang rero khalle “Mizo loin kan nung thei zo, annih in hmuhsuamtu kan ṭulnak a um lo” ti cu mi tampi sanletnak a si men.\nTu ah, kan ruah ban loin ram a buai lala tikah, mi tampi himnak hawlin Mizoram kan pan. Duat zetin an neih thinnung suah in Mizo unau in in rak mikhual.Central thusuak kalh tiangin in humhim.\n~Hivek hnu tal ah, kan mit a van phah deuh mahna!\nCovid-19 suah pek March 2020 laiih Delhi ih harnak tong Chinmi hnenih Kawl paisa Ting 100 lai bawmtu khal tui CM Pu Zoramthanga thotho.\nCuruangah, a hleicein minopawl in khua kau deuh kan hmuh thiam vivo theinak dingah THUANTHU malten (ngan zo a sinan) zohsal sehla:\nChin le Mizo timi hi hmin dang dang a sinan, thisen zawmaw, ramdang dang ih um miphun pakhat kan si ti cu el theih a si lo ding. Kan bangawknak le danglamnak hi rel veve zik sehla, bangawknak 90% a si lai ah danglamnak hi rel ding a malte ding, 10% fang a si ding.\nPupa san ah, tui ni ih Chin state le Mizoram karlak ah ramri (India le Myanmar) a rak um dah lo. Mirang san a hung thlen tikah, uk rem seh tiin Yangon, Assam le Chittagong ihsin Mirang bawi pathum in in uk. Hmanseh, uktu cu Mirang Cozah pakhat a si.\nLeitlun ralpi (II) hnuah, India le Myanmar in zalennak an ngah veve ih, Chin cu Myanmar ah Mizoram cu India ah an um.\nHimi hnu Kawlram in democracy dan in 1950-1962 tiang kan ukawk lai ah, kan ram dinhmun a ṭhat sawn ruangah kum 10 sung ah Mizoram ihsin Chinram ah mipum thawng hleinga (15,000) luan an rung vai man, ti a si. Hilai ah Chinram cu “Chin Special Division” in kan um ih, Mizoram cu Assam state hnuai ah Pengpi (District) pakhat fangin an rak um.\n1954 Falam ih Electric a van thawk lai ah, Aizawl cu Electric a um lo a thim memmem lai\nKawlram democracy si lai ah, Mizo unaupawl hi Chinpawl in thei tawk in kan rak hum kan rak bawm. Thimnakah, Mizoram ihsin Kawl Ralkap ih lut Lt.Colonel bawi thleng thei cin cu, Chinram ih piang an si a ṭul ih, an piang taktak a si tin thuphan phuah tiang in kan rak dinpi.\n1966 hnulam ah, MNF in Mizoram zalennak sual in ralpi an thawh veten, nasaten harsatnak an tuar bet. Ei in le nuntu khawsak dan ah an harsa vivo. Chinram lam ih rung vai le umhmun khuar khal an um peh vivo. Hi sung hmuah unau kan sinak cu a phunphun in bawm in kan langter.\nMizoram ihsin Falam sizung ih dam lo rung um lai rori rak hek in mitthli thawn Mizoram ih tlunter mi khal kan nei.\n1973-78 lai ah Mizoram ihsin rung vai pawl cu rak hek in, Kalemyo le Tamu thawnginn ah, cuisin India Nawkong thawnginn ah – hmun hnih hmun thum ah thawngtlak tuar in mitthli thawn Mizoram ih tlunter sal mi khal kan nei.\nCan a herliam:\n1975 hnulam ih Mizoram in District ihsin Union Territory dinhmun ah an kaisan veten, central Delhi lam ihsin, sumsaw nasaten a lut thawk. Khatlam ah Chinram cu ralkap uknak hnuai ah kan farah deuhdeuh. Cutin, “tuha le tlangrai a let aw” ih a linglet in Mizoram ah hramhring zuan in kan vung lut cupco ve.\n1976 hrawngah Mizoram ih lut hi siar tham mi malte kan rak si nan, 1986 hnu Mizoram in State a ngah hnu kum 10 lai a hung rei cun thawngza tel in kan pung. Chinram ih khawte lam tiang in Inn khat mi pakhat tal Mizoram thleng lo an um lo ti a si. *A hrek hnenum ah, a hrek lei lai le thing at ah, a hrek tlawng saya, a hrek sumdawng, a hrek college kai ding ah.\nHi sung hmuah Mizo unaupawl khalin in rak mikhual ve. Mai khua le ram vekin duhduh in kan vung tlangleng thei ve. India ram college kai ih paisa bawmnak ngah thei ding le Indian passport tiang nei thei dingin Mizo rammi sinak in lakpi ih in bawmmi khal bo lo.\nCutin an ram ih lut le suak kan tam vivo tikah, mi hnawksak um ṭha duh lo le rit theih thil phun phun tiang tawlh luttu khal kan um cih ve. Culai ah iksik ding tlak ih sumsaw la lut thei le cathiam sang khal kan um ve vivo.\nHimipawl ih rahsuah cu “Inntek Mizo unau pawl ih mikem, iksik, huat le dodalnak” a si. A netnak ih a hngawr soh mi cu “Burma mi hnawh chhuah” ti a si.\nNgate ṭawihthu pakhat ruangah kho sung ngate an thut thluh bangin, kanmah Chinmi lala khal ih kan huat le kan rem lo dingmi misual hnihkhat ruangah, kan zaten dawitlan kan tuar phah can khal a um.\nTheih ṭha zet cu:\nRampi pahnih ih neih mi “Danpi le Dante” vek a sile, ramri kaan in Mizoram ih kan lut le kan suak hi India Cozah hnenin siannak Visa neih hmaisak a ṭul. Mizo khalin Myanmar Cozah hnen in siannak an ngah ve a ṭul. Cumi tel lo cun, Tiova kan kaan veten India in in kaih thei bang in Kawlram khalin in kai thei ve.\nHmanseh ramri kan kaan veten kham le kaih tuar kan um hrih lo ti theih a si. Hihi cahnah par ih ramri rinmi in unau thisen zawmpi kan sinak a khampit thei lo ti langtertu pakhat a si.\nA selam veve zoh cun, Mizoram ihsin ra an si ruangih hek tuar le tlungsal an um. Chinram ihsin vung lut kan si ruang ih hek tuar le tlunter sal mi khal kan um ve.\nA ṭhalam veve zoh cun harsat le retheih kan tawn tikah, unau sung khat pan in kan panaw veve, kan mikhualaw veve, kan bawmaw veve.\n1. Thinnatnak le tuah siatawknak hnakin, caan tam sawn le mi tam sawn hnenih kan langter veve mi duhdawtnak hi sang sawn ah khaisang thiamin, dunglam thu cu hmailam hrangih in zirh fimtu fang ah hmang thiam in, Mizo le Chin unau kan sinak hi cawisang in dinpi sinsin a thupi.\n2. Mizoram le Chinram minung (thisen zawmaw unau) zate komkhawm hman hi, in karceh ih in ukbettu Kawl le Vai lakah zatekhat fang kan si; kumkhua in doaw rero, hmusualaw rero, nautataw rero ding ci kan si lo.\n3. Na duh maw duh lo maw, na pawm maw pawm lo maw, thisen unaunak zoh tikah, Mizo cu Chin, Chin cu Mizo a si ti hi, el theih a si lo. Cui kan unaunak ziangtin kan fehpi ih kan nunpi timi parah, miphun zah tlak le zalen rampi kan din thei maw thei lo, ti a ṭhumaw ding.\n4. “Pawi, pawite.. tin in nautat” kan ti lai ah, “Lusei, Marsia.. tin in nautat” an tive ti theihpi awtawnin, hivek awkam cu Leitlun hnam khat le hnam khat, hrin khat le hrin khat karlakah an hmang thluh ti theiin, thupi hlapi reltlang thei lonak tiang ah hmang hram hlah uhsi.\nNautat awkam nehnak ṭha bik cu, nautattu hnakin dinhmun le sinak sang ih um thei hi a si ti cing ringring hram uhsi. Mai tluk lo mi kan nautat ngam dah kel lo, kan nautat hman ah an dunglam le an umlo can lawng ah a si ṭheu.\nMITTHLAM IH CUANG\nChinram le Mizoram hi ramri ṭhentu um loin, ram pakhatin umtlang thei bang sehla, kan thil zir cak dan le kan nunphung le zin le dan lenzia zoh tikah, kum rei lote ah leitlun ram lak ih ṭhangso bik le zohṭhim tlak lakah kan tel ban ding..*Sihte cangcel zawn bang a dunglam cai bo lo cing khal in.\nUnau thisen zawmpi doral ah an ret dah kel lo. A rettu cu an tluang rei dah lo. Mizo le Chin cu, vanduai ah, ramri in in ṭhen hmansehla thinlung lam tal cun ṭhenaw hram hlah uhsi. Blood is thicker than water!\n← Chin raltlan thu ah CM Pu Zoramthanga in India Prime Minister Modi ca a kuat\nNuralṭha Lal Lian Zuali thih dan cu hitin an sim fiang →\nHakha – CDF in Chinpa an kap that ngah\nRalhraang SAC ralkap in Parte khua biakinn telin Inn pawl Urkaang


KA NU A TAP NAWN LO - Hre Mang\nKA NU A TAP NAWN LO\nKa lei damsung ka tuahmi ruangah a cangmi lakah poi ka ti bikmi cu ka nu in leitlun damcaan a hman netabik kum 5 sung ka tap termi asi. A tu cu vanramah a thleng zo ih a tap nawn lo. Hi thu hi ka ruat tinte ka sungmuril hliamhma a tharterih mitthli a tla ringring lai. Ruat nawn lo dingin theih hngilhta a ka duhmi asi. Asinan ka ruat tum lo mi America rammi pawlin Nu’i Ni an tuahmi in thu i ruatter sal. Hi thu ruat tinte mitthli a tla ringring lai.\nPhunhra ka zir lai ihsin Kawlram ralkap cozah thatlonak cu ka rak sim theu. “Mi farah kan si, ralkap a cozah do dingin hriamhrei kan nei lo, kan do tla le kan sung lak ding” tiah ka pa in i rak sim, i rak el theu. College ka kai ih 1987 ah rampum tlawngta buainak a suak tikah alotheih loin Ralkap a cozah dothlennak hram ka rak thawk ve. Ka nule pa cun an duh lo, in dawn, in kham, in lem, lamzin dang in hmuh, ka duh cuang lo. Pathian duhnak, ka nule pa duhnak kalh in 1988 ah ka miphun hrang ruat in hramlak feh, ka pawksuak ti ka nu in a theih ve ten damsung hmu aw nawn lo dingin a ruatih mithi-tah in i tah. A hnu kum 4 a rei tikah ka nu cu pumpi cancer natnak nei in Falam sizungah a pum an zai. Ka nu damsung mithmai ankaa voikhat tal hmu ta dingin Bawipa hnen thla ka cam, ka dil. Kum a liam, zanmang ka man. Ka mangah tha nei lo, damlo cingin ka nu in i rak hawlih lamzin parah feh thei nawn loin bawk-vak in i rak hawl. Keimah i hawlnak ah ka nu cu lamzin parah a tlu a bah rero. A natnak in a taksa a ei siat hnu khalah a natnak hnakin keimah, a fapa tlanhlo thu lawnglawng a sim ringring, “ka fapa hmu ta loin maw ka thi ding” tiah a tong rero. Ka nu tawng dinghin tlun ka duh, asinan dinhmun phunphun ruangah tlung loin tikcu remcang ka hngak rero lai fangah zanmangah ka hmuh vekin thuthar ka thei, “na nu a thi zo” inti. Kei ka tap, ka nu a tap nawn lo.\nKa nolai caanah ka miphun hrang pumpe in ka fehsuak. Hruaitu pawl dungthlunin ke ka rak kar. Hruaitu le ka rualpi pawl rawl suansakcaan, an pakan kholhsak can, an tuangtim sakcaan, hramlakah, lamzin parah, Kachin ram, Naga ram, Assamram, Arunachal, Manipur, Mizoram, India, Bangladesh ram pawl fangin lenrual pawl thawn kan rak vak. “Pualleng va bang lungthir lo val pawl liangsuan thir meithal thawn lentlang fang in miphun humhalh in an tawi ee” tiah hla ka rak phuah. A rei hlanah kan lawng to mi lawngpi lamzin a pit. Hruaitu pawlin fehnak lamzin in hmuh thei nawn lo tikah kan fehnak lamzinpi a tawp. Hril ding dang um loin Delhi, India ram khawlipi lam pan in lenrual hrekkhat thawn Jan 3rd, 1993 ah kan feh. Nunthap in khualtlawnnak lamzin a pit lai fangah i hringtu nu a thi tiah in sim. Ka ruh, ka thlik, ka thluak, ka thin, le ka lung a ro theh in ka thei aw aw. Asinan cutin ka nunram a car lai ah kei ka tap nan ka nu a tap nawn lo ti ka thei. I hringtu nu hrangah buhfang fangkhat hman ka pe man lo, a mitthli forkhat hman ka hnulsak ta man lo, in cawmnak a kedil kak tuamtu kedan sete hman ka leisak man lo, thlatang khawsik tuarnak puanhlum zuunkhat hman ka leisak man lo, amah hman ei siang loin arti in pek theu nan a dam lo rawl a ei thei lo caanah arti pumkhat hman ka leisak man lo, leitlun a suahsan zo a hrangah thiltha tuahsak dingin ka caantha a liamzo. Asinan, kei ka tap nan ka nu a tap nawn lo.\nA tu cu ka nu a tap nawn lo, a duhdawt biktu, le a duhbikmi a Pathian hnen a thleng zo. A ruah harbikmi a fapa tla a duhbikmi Pathian siahhlawh ka si zo. Leitlun in a hnaihnok thei nawn lomi hnatuan, Sersiamtu Pathian rian in leitlun nun ka hmang zo. Ka nu in a leitlun khualtlawnnak a theh zo vekin kei khal taksa in leitlunah ka um lai hrih nan keimai duhnak tuah dingmi leitlunah ka tuah theh zo. Ka no lai can kum tel siar dingin ka duhdawtmi ka miphun hrangah ka caan tha ka rak hmang zo, ka miphun hrang peng thawng siar tel in ke in ka feh zo, khawsik, khawdai, khawsa, hramlak, lamzin parah le rilrawn ti-haal tintian ka miphun hrangah ka tuar ngah zo. Upat ding hruaitu pawl utpatnak ka pek ih an dungthlun in kumsiar ka no lai caan ka hmang zo. Ramleng thlen hnu ah peng thawn siar telin motor mawng in siseh cahmai phek thawn siar telin ka miphun ka duhdawtnak ka langter zo. Zan it loin le rawl dang duh ei loin zan siar ni siar ka hmang zo. A tu ka nun cu keimah duhnak hrangah asinawn lo, i Sersiamtu ka Pathian ih duhnak le tumtah hrang lawngah ka nung zo. I hringtu ka nu leitlunah taksa in dam lai khal sisehla ka hrangah a tahnak dingsan a um nawn lo. Van ihsin ka nitin nun a zoh tikah Pathian thawn an di a riam zet ding ti ka thei. Leitlunah keimai tumtahnak le duhnak tuah ding ka nei nawn lo, I Sersiamtu ka Pathian ih duhnak le tumtah hrang lawng caan ka nei. Keimah cahnak le ruahnak hmangin tuah ding zianghman ka nein awn lo. I Sersiamtu ka Pathian Thlarau in amai huham cahnak in a tuah duhmi hrang lawngah ka ziangkim ka ap zo. Ka nu a tap nawn lo, kei tla ka tap nawn lo, Pathian khal a ning a hang nawn lo, ka Pathian, ka nu le kei kan lungawi a kim zo.\nDuhdawtmi ulenau, keimah vekin nan nu le tap ter hlah uh. Caantha nan neih laiah a lo hringtu nu ti lungawi hram uh!\nI hringtu ka nu upatnak ah!


US In April 1 Lailak Hrilawknak Zohpi Ding - Chinland Today Media\nMarch 22, 2012 1:01 am·0 comments\nKawlram cun April 1 ah lailak hrilawknak a nei tum ih himi hrilawknak hrang zohfelpinak nei ding in US a sawmnak khal US cun a pom zo. April 1 ih lailak hrilawknak zohfelpitu dingah US ihsin Journalist 3 an feh ding. Kawlram ih hrilawknak report cu hi 3 pawl in Southeast Asian pawl meeting nak ah report an pe sal ding.\nU.S. State Department ih thuneitu Victoria Nuland khal cun hitivekin Kawlram ih a sawmnak parah a lungawithu a sim ih Kawlram hi western lam thawn kan peh aw vivo ding ti khalin a sim. Lailak hrilawknak April 1 ih neih dingmi hi United State leh European Union ram pawl in nasaten an thlir ih Kawlram pi tuahthleng awknak ih zohhnitnak a si ti khal cun an ti.\nTui an hrilawknak ih ramdang mi zohfelpi dingih an sawm mi khal an tuahthat mi ah siarsak in an hmalaknak ih karbak pakhat a si ti khal cun an sim. Leitlun ram dangdang pawl in Kawlram ih khamnak an tuahmi pawl tuahremsalnak ding hrang khalih ni thupi a si ding ti khal cun US leh EU pawl cun an sim bet.\nBurma Ralkap in Raldo Nak Vanzam Thawn KIA An Kap\nMyanmar Rampi Hrilawknak Ding Ni An Thawn Tum; Mipi An Lau


Camp Nou Ah Barcelona Nehdan Ding Kan Thei – Pogba – Times Of Chinland\nCamp Nou Ah Barcelona Nehdan Ding Kan Thei – Pogba\nMan United laitlan Pogba cun champions league quarter final puai hmaisa sawn hrang anmai Innpi ah Barcelona an neh lo nan,khualkhua Camp Nou ah Barcelona nehdan ding an thei thu a rel.\nChampions league quarter final puai hmaisa sawn hrang Man United in Barcelona an rak mikhual zo ih anmai innpi ah Barcelona ngam loin 0-1 thawn an sung telhti.Asinan,Pogba cun khualkhua ih Barcelona nehdan ding an theih thu hitin a rel.\nPogba cun,”Leitlun ih team thabik pakhat thawn kan lek ih puai thazet a si.Tha zetin kan lekpi thei ih harsatnak tamzet kan pek bangin anmah khal in nasa zetin in tibuai ve.Asinan, an sa huatnak kan thei fiang zo.Tuah puai hmaisa sawn kan lek fel zo ih puai neta sawn a umlai ruangah puai neta sawn ahcun kan theihnak zate suah in kan zuam ding.Puai neta sawn ahcun nehnak co tengteng dingin kan zuam dingih nehnak kan co theituk timi zumnak khal kan nei.\n“Tui tum kan puai khalah Barcelona in remcang tha an nei tam lo ih De Gea in veikhat hrawng vial tha zetih khammi a nei.Cumi hnu ah tih an nung thei nawn lo ih remcang tha tuah aw thei loin an um.\n“Barcelona ih thatzia kan theifiang zetih leitlun huap club thazet pakhat an si.Asinan, ziang team khal in tlaksamnak zawnte an nei cio bangin Barcelona khal in tlaksamnak zawnte an nei ve.Neta sawn kan puai ahcun kan theihfiang zetmi Barceona tlaksamnak zawnte rori cu kan bat ding a si,” a ti.\nBarcleona le Man United cu Champions league quarter final puai neta sawn hrang April 17 ah an do aw sal ding a si.\nPuai 8 Lek Thei Lo Dingih Hremmi Diego Costa\nC.Ronaldo Hi Penalty Kulsung Ahcun Sahrang Vek A Si – De Ligt


CNA / CDF In Hmunthum Ah Ralkap Pawl An Kap Ih Ralhrang 11 An Thi – Meifar\nCNA / CDF In Hmunthum Ah Ralkap Pawl An Kap Ih Ralhrang 11 An Thi\nNovember 6, 2021 admin Lawrkhawm 0\nNovember 6, 2021 zinglam ah Chin ralkap CNA le mipi kilhimtu CDF pawl an tangtlang ih Chin ramsung ih um ralkap pawl cu hmunthum ah an kap. An doawknak ah ralkap 11 an thi ih hliamtuar 2 an um. Hakha ah hmunhnih ah an kapaw, Thantlang ih umhmun khuar ralkap sakhan khal an kap.\n“Tuizing nazi 4/5 hrawngah Hakha lut/suahnak cawbuk veng sungih um ralkap umhmun khuarnak gate cu kan kap ih ralkap 5 an thi. Hakha peng palik zung tlun, tlangpar purang kiangih um ralkap sakhan khal kan kap ih ralhrang 6 an thi. Hmunhnih ih ralkap thi cu 11 an si.\nCNA / CDF lamah mithi an um lo. Thantlang khuasung ih doawknak ahcun mipi kilhimtu pakhat a thi ih pahnih in hliam an tuar. Ralkap lam thizat cu kan thei hrih lo” tin CNA thuphuangtu in media hnenah a sim thei.\nThantlang khuasung doawknak ah CNA paralṭha pakhat in ram le miphun hrangah a nunnak a pe, CDF pahnih in hliam an tuar. Thantlang khuasung doawknak ah ralkap lam thi le hliamtuar cazin cu theih a si hrih lo. Ralhrang pawlin ralthuampi an kahnak ruangah TABC hngakṭah runinn telin inn 4 a kangral.\nThantlang Ih Umhmun Khuar Ralkap Cu CNA / CDF In An Kap\nRialti Hmun Thianfai Thlacamnak Tuah


Aung San Suu Kyi In Kan Ram Leihnuai Thilsuak Zianghman Lotertu Pawl Faksel - Chinland Today Media\nAung San Suu Kyi In Kan Ram Leihnuai Thilsuak Zianghman Lotertu Pawl Faksel\nDecember 11, 2012 11:06 pm·0 comments\nAung San Suu Kyi in kan dung Tlawngkai Zarpini, 9.12.12, Magwe khawpi ih Myatalung pura kulhsung ah mipi thawn a tong. Cutawk ahcun Suu Kyi in, “Kan ramsung ih thil mankhung thilsuak, tlor thing le leitlun leisung thilsuak pawl zianghman lo ah a cangtertu pawl, a rualpi pawl, a hnaṭuan tlang pawl hi an nauhak lai ihsin thok in an nu le pa in ziangtin nun an sim a si pei tiin ka ruat rero ṭheu. Anmah pawl ruangah kan rampi farahnak a suahpi a si,” tiin a faksel.\nSuu Kyi in Magwe mipi hnenah, “Kan farah kan ti tikah rampi farah a si lo. Ramsung miipi farahnak sawn a si. Kan rampi taktak cu a farah lo. Ramdang thawn tahṭhim sehla kan ram ah thil mankhung tampi a suak. Himi thu thawn pehpar in kan ram mipi tampi cun kannih thawn ziangsi a pehtlai? Acozah in a duh dandan in a tuah ruangah a si ko an ti san men. A taktak ahcun acozah khal mipi lak ihsin a rasuakmi a si.\nCuruangah kan fale pawl nun kan zirh tikah, kan fale pawl hi kan rampi ah thuneitu nasatak si bang sehla ziangvek in an um dingih an nungcang ding timi ruat phah in nunzirh uhsi. Curuangah a si atufang kan ram thuneitu le uktu pawl khal hi ziangvek innsungsang ah an ṭhanglian ti ka ruat ṭheu. Nan fale pawl khal ṭhaten fingkhawi in nunzirh hram uh,” ti’n mipi hnenah zangfah dil ih thu a cah.\nSuu Kyi Norway le Ram Dang Tlawn A Tum Thlang\nAung San Suu Kyi In Kan Ram Tlengawknak Taktak A Hmuh Lo Thu sim\nPi Suu Kyi Europe Khawmual Tlawn Kan Thlun Pei\nTin Oo le UN Palai Tawng Aw Zo\nSuu Kyi Le Park Chung-hee\nHrilawknak Ah Ramdang Miih Zohpi Tullo: Thein Soe


Na Pasal Nih Hlawhhlang Taksa Zuar A Hun Thua Ahcun Na Lungawi In Lam-aw .. -\nNa Pasal Nih Hlawhhlang Taksa Zuar A Hun Thua Ahcun Na Lungawi In Lam-aw ..\nHornbill January 28, 2021\n” Na Pasal nih hlawhhlang taksa zuar fala a hun tthua ahcun lungawi in lam-aw .. himi ruahnak cu Kawlrampi hman ah Model Hla Nuh Tun a thei ban.. ” Ka Pasal hlawhhlang fala a hun tthua ngenge le ka lungawi tuk ” tiin a facebook ah a rak ngan. Laimi khal ah himi ca lawng siar ding na hmu ding..\nMi harsa paisa nei lo ahcun thu dang si sehla .. Paisa nan nei temtem nan fala dang tthuat duhnak thinlung a nei dah lo ahcun na pasal cu mi um menmen asi, Innsang hruai thei lo, Nupi ih ttongmi hmuahhmuah ” Amen ” pe thluh an si.. Paisa nei Pacang pakhat in ” thupte le langtak ih fala duh ” timi lawng aum. Na Pasal hlawhhlang taksa zuar a hun tthua na theih ahcun kawk ciamco hnak in lungawi sawn aw..\nPacang cu thupte le a lang ih fala duh an um ih thupte ih fala nei pawl si ttihnung um.. Nupi nauta ret awlte .. lang tak ih hlawhhlang tthua pacang cu an mai duhnak a si men.. nupi nauta neih ding tivek an ruat dah lo ..\ntaksa zuar hlawhhlang fala a tthua ruangah AIDS ttih aum nawn lo.. AIDS zemdarh tu pawl cu Kawl in caikkung an ti.. Beer le rawl dar in tthuat theih pawl an si. lole Pacang le fala uar awk vek in angki te hnipuan leisak ih tthuat thei pawl an si. Caihkung fala cun Kuandom an hman dah lo.. Taksa zuar fala cu Kuandom loin tthuat a ngah lo.\nCun tha tho ringring , a nungmi innsang nan si.. thih hngak men ih nung , Ni nikhat ah Vanram thlen ding lawng ruat ih nung tu Innsang nan si nawn lo.. Innsang thupi ih ret, fale pawl hrangih nung, nun sungah Nupa karlak taksa pawlawknak khal thupi ret tu Innsang nan si. Innsang hrangah hmaisa tumtaknak liantak neitu Innsang nan si.\nNan Pasal hlawhhlang fala a hun tthuat ruangah kawk rinhring men hlah.. Nan Innsang nan buai sinsin ding.. Na Pasal nih innsang tanta dingih fala dang tthuat asi lo lawlaw.. Milai ih daan ah ruat men.. Fala uar-awk neih ding lawng naapi in kham aw.. a thinlung ih duhthusam pawl na kim ter le na pasal ih duhdawtnak a kau sinsin ding.. hnatuan a zuam sinsin ding..\nVideo rak bih ..\nTaksa pawlawknak lampangah hlawhhlang fala hun tthua can ah thei lo vek um awla taksa pawlawnak lampang a theih kau sinsin ding.. ” Ka Nupi a diriam lo ding ” tiin a lo zangfah dingih diriam tak ih tthuat dan a hawl vivo sawn ding.. ( Nunau in ka diriam lo lawng sim’ khal ningzah aum ) Nunau cu an zate an bangaw .. hmul aum ih a tang deuh ah ongte aum ti khal thei vivo seh .. ” taksa zuar fala hawl thei .. taksa zuar fala a hlang thei ” timi cu Mi menmen silo , Pacang tthatak sinak asi sawn.. Mi tampi lak ih tlem pacang asj sawn..\nA lo tthen ding na ttih ruangah maw.. lamlam ah .. a lo duhdawt sinsin ding.. ” tiin ..\nPrevious Post: Joe Biden Cozah An Hung Kai Ih Tuluk Pawl Lamzin A Hlo Verver ..\nNext Post: Ralkap Hotu Pu Aungte Nih Aanaa Ting Uknak Laksal Thu A Rel Zo..


Chin tlangval 3 in X Factor Myanmar 2017 2nk ngah | VCTH\nHome » Thuthang » Chin News » Chin tlangval 3 in X Factor Myanmar 2017 2nk ngah\nThe X Factor Myanmar 2017 zuamawknak ah Chin tlangval pathum kom aw mi, Oxygen, in pahnihnak an ngah ih lungawi a um zet.\nOxygen sungtel pakhat a simi Rualthana in, “The X Factor Myanmar 2017 1st runner up kan ngah ruangah Pathianhmin ka thangthat. Hi can tiang thleng dingin tha in petu mipi nan zate parah kan lungawi,” tiah lungawi thusimnak a nei.\nThe X Factor Myanmar 2017 ah David Derrick in pakhatnak, Oxygen in pahnihnak, Yamon in pathumnak laksawng an ngah fingfing.\nChinmi pawl hi hla lam, Music lam ah thluasuah kan dong zet. Hlasak zuamawknak tete tuahmi pawl ah hin laksawng ngahtu tte tla hmuh ding an tam vivo ih hi vek zuamaw-nak ihsin Myanmar ram sungah a hminthang mi tla an tampi thlang.\nHlasak zuamawknak ihsin mipi ih theih lar mi pawl – Van Dawt Chin, David Lai, Jennevi Sui, Fred, Dika, Salai T Lian, Thang Thang, Tluang Za Hnem Sung, John Thanga


Bible Thianghlim - ZEFANIAH\nBibleThianghlim – ZEFANIAH\nA ngantu: Zefaniah\nA siartu: Judah (Pathian minungpawl)\nA huap sung cān: B.C. 640–612 Karlak\nZefaniah 1:1 vekin, profet Zefaniah cu Judah ram ih thlarau lam remṭhatnak pipa hruaitu Pathian mi siangpahrang Hezekiah-ih tusin a si (2Sp 18:1-7 zoh aw). Zefaniah-ih rawngbawlnak cu a sungkhat hla, Josiah a lal lai a si (B.C. 640-609). Josiah hlanih Judah ram ih siangpahrang pahnih (Manasseh le Amon) in kum 50 hnak tam an uk ih, annih cu misualrál zet an si (2Sp 21 le 2San 33 zoh aw). Curuangah Zefaniah in Pathian hril mi milai (Judah) sualnak simaw, miphun dangpawl sualnak simaw, sual parih Pathian dāntatnak tam zet a phuang. Pathian in pathian dang biaknak cu a zoh men lo ding ih, amai dān kalhih cangvaihnak khal a zoh men lo ding.\nHi cabu-ih zirhnak tamsawn cu Jehovah Ni ti mi thu ah a khaikhawmaw (1:7, 8, 14, 15, 16, 18; 2:2, 3; 3:8, 11, 16). Jehovah Ni ti hi nazi 24 rei ni khat a si lo ih, a tumtah mipawl a hlensuahnak Jehovah-ih cān hleice a si sawn. Hi hin kap hnih a nei (misualpawl parih dāntatnak le Pathian mipawl parih malsawmnak), cule cān huap pahnih (a nai le a hla) a nei. Lung thleng duh lo pawl hnenah sual ruangah dāntatnak a thleng lohli ding tiin Pathian in hi cabu siar hmaisatupawl hnenah ralrinnak a pe. Josiah a lal laiih ṭhangphawknak tawite khan leng lam thlengawknak lawng a suah, curuangah Pathian in B.C. 605, 597 le 586 ah Judah dān a tat. Sikhalsehla, cumi cu hmai lam cān ih Pathian in misualpawl dān a tat ding le a mipawl thlawsuah a pek ding thlir sungnak a si.\nZefaniah cabu cu ṭhen hnih ih ṭhen theih a si, cumi ih kan hmuh mi cu Jehovah Ni ti hin dāntatnak le malsawmnak a sawhkhih thei ih, a nai le a hla khal a sawhkhih thei (1:2-3:8 le 3:9-20). Ṭhen hmaisa ah, Judah-mipawl in Pathian thupekpawl ih tlukluh an el ruangah, Pathian in dāntatnak an parah a thlengter ding ti Zefaniah in a simfiang hai (1:2-2:3; 3:1-7). Annih cun a diklo mi pathianpawl tla an bia ih, Pathian in pawi a ti taktak lo ti lungput an nei (1:12). Pathian in an kiangkap miphunpawl khal dān a tat ding tiah Zefaniah in a sim (2:4-15; 3:8). Pathian minungpawl an tuahsiatnak, an duhamnak, ralkap cahnak an rinsannak le pathian diklo an biaknak in Pathian dāntatnak a thlengter ding.\nṬhen hnihnak in (3:9-20) ruahsannak, malsawm le tundinsalnak a reluar. Curuangah 3:9-20 cu ṭhen hmaisa ih dāntatnak linglet a si. An hnenih a um ruangah, Pathian an upat ih, a hnenah an tlulut ih, amah an bia ih an rĕn theinak dingah, Pathian in Jew le Zentel cu a thianfai hai ding (3:15, 17).\nI. Zefaniah in thuṭhennak vekin Bawipaih ni a tarlang (1:1-3:8)\nA. Pathian in Judah mipawl thu a ṭhen ding (1:1-2:3)\nB. Pathian in ram dang miphunpawl thu a ṭhen ding (2:4-15)\nC. Judah mipawlih sual in Pathian thuṭhennak a phu (3:1-7)\nD. Ram dang miphunpawl in Pathian thinlingnak an phu (3:8)\nII. Zefaniah in ruahsannak, malsawm le tundinsalnak vekin Bawipaih Ni kha a tarlang (3:9-20)\n1 Judah siangpahrang Amon fapa Josiah san lai Hezekiah fapa, Amariah fapa, Gedaliah fapa, Kushi fapa Zefaniah hnenih Jehovah kamsuakthu thleng mi.\nJehovah Ni Rapthlak\n2 «Leilung hmai ihsin\nZiangkim ka hlorálter thluh ding,» Jehovah in a ti.\n3 «Minung le ramsa ka hlorálter thluh ding;\nVan zuang vâtepawl,\nTifinriat ngapawl le,\nBahnak lungpawl cu misualrálpawl zawngah ka hlorálter thluh ding.\nLeilung hmai ihsin minung ka that ding,» tiah Jehovah in a phuang.\n4 «Judah dokalhin le Jerusalem luahtupawl hmuahhmuah dokalhin ka kut ka hawi ding.\nBaal umsŭnpawl hi hmun ihsin ka ṭhiatbăl ding,\nMilem bia puithiampawlih hmin cu puithiampawl zawngah.\n5 Inn tlun ihsi van ih thilmak rual betupawl;\nMilkom hmin sâlih sesăm si ih,\nJehovah betupawl le amah hmin ih sesămtupawl;\n6 Jehovah hnen ihsi kirpawl le,\nJehovah hawl lo le amah răwn lo tupawl khal.»\n7 Bawipa Jehovah hmaiah daiten um uh;\nZiangahtile Jehovah ni cu a nâi thlang a si,\nZiangahtile Jehovah in raithawinak a timlam zo;\nA mikhualpawl a rak sawm hai zo.\n8 «Cule Jehovah-ih raithawi ni ah hitin a si ding,\nBawipawl le siangpahrang fātepawl dān ka tat ding ih,\nRam dang hnipuan hruhtupawl hmuahhmuah thawn.\n9 Cuih ni thotho ah an pulepawlih innpawl thahrumsuahnak le bumnak thawi khattertu,\nSângka hnuai zawn zial tlunih khirtupawl hmuahhmuah cu dān ka tat hai ding.\n10 «Cule cuih ni ah,» Jehovah in a ti.\n«Nga Kăwtka ihsin ṭah aw a thang ding,\nVeng Thar ihsin ṭahrâk aw le\nTlangmualpawl ihsin kekkuai aw a um ding.\n11 Nannih Maktesh luahtupawl râk rero uh!\nZiangahtile sumdâwng zaten thah an si;\nPaisa kaitu hmuahhmuah khal thah ṭheh an si.\n12 Cule cuih cān ah hitin a si ding,\nJerusalem cu meitopawl thawn ka hawlsuak ding ih,\nHnangamih um huahhi men,\nAn thinlung sungteih,\n‹Jehovah in thil ṭha siseh,\nThil ṭhalo khal siseh a tuah lo ding,› titupawl dān ka tat hai ding.\n13 Curuangah an thilripawl cu ralthillâk ah an cang ding ih,\nAn innpawl a ṭhing ding;\nInnpawl tla an sak ding, asinan an luah lo ding.\nSabit hmuanpawl an tuah ding, asinan sabitzu an inngah lo ding.»\n14 Jehovah ni rapthlak cu a nâi a si;\nCumi cu a nâi ih, a hmanhmawh zet.\nJehovah ni thawmvâng cu a nasatuk;\nMiralṭhapawl nasazetin an ausuak ding.\n15 Cuih ni cu thinling ni,\nHarsat le vansanglam ni,\nSiat le ṭhin ni,\nKhawthim le lungsiat ni,\nKhawdur le thim mepmep ni,\n16 Tawtawrawt phawt ni,\nKulhhnget nei khawpipawl dokalh le\nDawlsâng dokalhih au ni a si.\n17 «Minungpawl parah vansannak ka thlĕn ding ih,\nMitcawpawl bangin an feh ding,\nZiangahtile Jehovah dokalhin thilsual an rak tuah a si;\nAn thisen cu leivut bangin sungbŭng a si ding ih,\nAn titsa cu êk bangin hlăwn a si ding.»\n18 Jehovah thinling ni ah\nAn sui le an ngun in anmah a runsuak thei lo ding;\nAsinan leilung tlun pumpi cu a thîksiatnak meisa in a kangrál thluh ding,\nZiangahtile leilung tlunih cêngtupawl hmuahhmuah cu rang zetin a hlorálter verver ding.\n1 Fĭnkhawm aw uh, a si,\nMaw duhum lo miphun,\nFĭnkhawm aw uh,\n2 Thusuah mi thlahsuak a si hlan le,\nFānghi bangin ni a liam hlan,\nJehovah thinheng ṭihnungza nan parih a thlen hlan,\nJehovah thinheng ni nan parih a thlen hlanah!\n3 Nannih amai diknak kaihngettu,\nLeilung tlunih mităngdawrpawl hmuahhmuah,\nJehovah hawl uh.\nDingfelnak hawl uh, tăngdawrnak hawl uh.\nJehovah thinheng ni ah thuh nan si na hman maw!\n4 Ziangahtile Gaza cu thlauthlak a si ding ih,\nAshkelon cu a ṭhing reprep ding;\nSun laifangah Ashdod an dawisuak ding ih,\nEkron cu a hram ihsin phăwng a si ding.\n5 Tifinriat kap tluanih um,\nKereth miphun, nan hmakhua a pit a si!\nFilisṭia-mipawlih ram, Maw Kanaan:\nJehovah kamsuakthu in a lo dokalh,\nLuahtu nei lo dingin\nKa lo siatbăl ding.\n6 Tifinriat kap tluan cu ran tlannak a si ding,\nRante rual khāltupawl hrangah beunak le rante rual hrangah hruangkulh a um ding.\n7 Cuih tifinriat kap tluan cu Judah sungza a tāngsŭn hrangah a si ding;\nCu tawkah ei le in an hmu ding;\nAshkelon innpawl ah zan ah an zau ding.\nZiangahtile Jehovah an Pathian in a ngaihsak hai ding ih,\nRalkaihpawl a hruaikirsal ding.\n8 «Moab-ih mi hmuhsuamnak le\nAmmon-mipawlih mi nautatnak ka hna in ka rak thei,\nKa mipawl an rak hmuhsuam ih,\nAn ramripawl dokalhin hngal zetin an hro.\n9 Curuangah ka nun rori vekin,» Israel Pathian, ralkap rualpawlih Jehovah in a ti.\n«Moab cu Sodom vek a si tengteng ding ih,\nAmmon-mipawl cu Gomorrah vek an si ding,\nHling keuhnak hmun le cikhur ah a cang ding ih,\nKumkhua a ṭhing ta ding.\nA tang hrih mi ka mipawl in anmah cu an sîm ding ih,\nAn rampawl cu a tāngsŭn ka mipawl in an luah ding.»\n10 Himi hi an hngal man ih an co ding mi a si,\nZiangruangahtile mi an rak hmuhsuam ih,\nRalkap rualpawlih Jehovah-ih mipawl cu hngal zetin an rak hro.\n11 Jehovah cu an hrangah ṭihnungza a si ding,\nZiangahtile anih cun leilung tlunih pathian hmuahhmuah cu zianghmanlo ah a cangter thluh ding,\nMi kip anmai umnak hmun cio in,\nTifinriat kap tluan miphunpawl hmuahhmuah in amah an be ding.\n12 «Nannih Kush-mipawl khal,\nKa ralnâm ih thah nan si ding.»\n13 Cule sak lam dokalhin a kut a suah ding,\nAssiria a tisiat ding ih,\nNineveh ṭhing ko a tuah ding,\nRamṭhing ro bangin.\n14 A sungah ranpi rual an kûal ding,\nRamsa phun zakip in.\naKa-at va le kippod vâte cu ṭhuam lupawl ah an riak ding;\nTukvirhpawl ah an aw a thang ding;\nSângka hnuai zawn zial a siat ding;\nZiangahtile sidar thing ih tuah mipawl a hâwkdarh ding.\n15 Himi cu ralmûang zetih um khawpi lungawiaipuang a si,\nA thinlung in, «Keimah ka si, keimah siarlo a dang zohman an um lo,» tiah a ti.\nZiangtin anih cu ṭhing reprepih a căn,\nRamsapawl kūalnak hmun menah!\nAmah lăntu pauhpauh in an heheu ding ih,\nAn kuttum an hmuh ding.\n2:14a Ka-at va: Pui 11:18 simfiangnak zoh aw.\n1 Khawpi helhmang le bawrhhlawh,\nNa hmakhua a pit!\n2 Anih cun zawih thu hman a ngai lo,\nNunrĕmnak khal a cohlang lo;\nJehovah a rak rinsan lo,\nA Pathian a rak naih fawn lo.\n3 A sungih bawipawl cu kiosa hûk rero vek an si;\nA thuṭhentupawl cu zing lam hrangih hlah mi nei lo,\nZan lam cinghnia vek an si.\n4 A profetpawl cu fimkhur lo, mirinum lo an si;\nA puithiampawl in hmun thianghlim an bawrhhlawhter,\nDān an pahbăl.\n5 An lakih um Jehovah cu a dingfel ih,\nDingfellonak a tuah lo ding.\nZing tin a diknak a langter;\nA tlawlh dah lo,\nAsinan midik lo cun ningzah a nei lo.\n6 «Miphunpawl ka rak that,\nAn kulhhngetpawl cu tisiat an si;\nAn kăwtthler ṭhing ko ka tuah,\nMivak sukso an um lo.\nAn khawpipawl tisiat an si;\nZohman an um lo, luahtu a um lo.\n7 Kei in, ‹Thungaiten nang in kei i ṭihzah ding,\nNun zirhnak na cohlang ding,\nCulawngah amai thuhla ih ka rak ruah mi hmuahhmuah vekin,\nA cēnnak hmun cu tisiat loin a rak um ding,› tiah ka ti.\nAsinan an thil ti ah sual tuah an hiar deuhdeuh.\n8 «Curuangah keimah in hngak uh,» Jehovah in a ti, «Răm dingih ka thawh ni tiang,\nAn parih ka aithawhnak,\nKa thinhengnak ṭihnungza hmuahhmuah burh hi ka thuruahcat mi cu a si.\nLeilung pumpi cu ka thîkthusiatnak meisa in a kangrál thluh ding\n9 Ziangahtile cuih cān ah an zaten Jehovah hmin an kawh theinak dingah,\nThinlung hmunkhatih amah rian thei dingah\nMiphunpawl cu hmur thianghlim ka pe hai ding.\n10 Kush tivapipawl ralkhat ih keimah i betupawl in,\nKa mivakdarhpawl in,\nKa thilhlăn an run keng ding.\n11 Cuih ni ah keimah lakih na helnak hnaṭuan ruangah na ning a zak lo ding;\nZiangahtile na sung ihsin mihngal le khaisângawpawl ka lahlo ding ih,\nNang cu ka tlang thianghlim ah na puarthau dah nawn lo ding.\n12 Na sungah minunnem le\nMităngdawrpawl ka tân ding ih,\nAnnih in Jehovah hmin an rinsan ding.\n13 Israel tāngsŭnpawl cun dingfellonak an tuah lo ding ih,\nThuphan an rel lo ding,\nAn kâ sungah bumnak lei hmuh a si lo ding;\nZiangahtile zohman ih thlaphanter loin\nAn ei ding ih an cawlhahdam ding,» tiin.\nPathian Rinumnak ih Aipuannak\n14 Maw Zion fanu, hla sak aw!\nMaw Israel, au aw!\nNa thinlung zaten lungawi awla lungawiaipuangin um aw!\n15 Jehovah in nangmah dāntatnakpawl cu a lahlo zo,\nNa doral a hlăwnhlo zo.\nIsrael Siangpahrang, Jehovah cu nan lakah a um;\nSiatnak na hmu nawn lo ding.\n16 Cuih ni ah Jerusalem hnenah,\nZion, na kutpawl cak loin um hlah seh.\n17 Jehovah na Pathian cu nan lakah a um,\nRuntu ding Micak Pa cu;\nAnih cu nan parah lungawinak thawn lungawiaipuangin a um ding,\nA duhdawtnak ruangah lo kawk lo ten a um ding,\nAnih cu hla saknak thawn nan parah lungawiaipuangin a um ding,» ti ih sim a si ding.\n18 «Ruah cia mi puaipawl hrangih riahsia mipawl cu ka hruaikhawm hai ding,\nAnnih cu na hnen ihsin ka hruaihlo,\nAnnih cu ngunkhuai ah le zahpium ah an cang.\n19 Zoh hnik, cuih cān ah nangmah lo dekcăwktu hmuahhmuah cu dān ka tat ding;\nKebái ka run ding ih,\nDawisuah mipawl ka khawm ding;\nLeilung tlun hmun kip ih an ningzahnak cu\nThangṭhatnak le hminthannak ah ka thlengsak hai ding.\n20 Cuih cān ah, ka lo fĭnkhawm tikah,\nKa lo hruailut hai ding;\nZiangahtile leilung miphunpawl hmuahhmuah lakah\nNa mithmuhih na vanneihnak ka tundinsal tikah,\nHminthannak le thangṭhatnak ka lo pe ding,» tiah Jehovah in a ti.


England Captain John Terry Uire - Chinland Today Media\nEngland Captain John Terry Uire\nFebruary 2, 2010 4:02 pm·0 comments\nJohn Terry...Nupi bumpa\nTiger Wood in dungthluntu thazet a nei. Tiger Wood nunau ih a hminsiat daanziapawl cu thuthangca ah siarcawkloin tarlangzo a si. Atu ah England football captain John Terry cu a bawhlungsitpi a rualpa Wayne Bridge ih fala hlun Vanessa Perroncel thawn a thupten an rak it tlang theu ruangah nau a pai ih thuthanglatupawl in a thuthuppawl ram tin ah an pholang thlang a si.\nHarsat a tuar rerotu a nupi....\nJohn Terry cun hivekih arak caan daan pawl thuthanglatupawlih theilo ding ah daanthiampawl a rak rawn theu. Cutin kum (11) sung a nupi duhdawtzetmi Toni Poole a rak bum lawng men hmansiloin a tu ah faphir pai in a tansan. Thuthang lakhawmtupawl cun Terry ih fala kawpmi (10) lenglo felfaiten an thei ih an ihtlang daan pawlkhal kimcangten an sim thei.\nCumi lakah pahnih cu a duhdawtve mi an si. Terry ih nupi Toni cu hivek riahsiatthlak zetmi thuthang a theih tikah lungngai mangbangin Jubai ah a zam. Tuini 2 February 2010 ah Terry cu captain ihsin ban ding ah a thurel sak a si. Asinan thunetnak an tuah theilo ruangah England manager Fabio Capello in thunetnak a tuah lai ding. England mipi cun tuikum June tla ih world cup ih neihnak an co lo ding an zumthu khal an sim tel.\nJohn Terry hruaitu a pu Tiger Wood:\nEngland Ram Hrang Ka Tuan Duh : David Beckham\nTiger Wood Mualpho Sal Ding\nEngland Le Ireland An Leknak Ah Ashley Cole Laksawng Pe\nCapital One Cup Champion: Chelsea\nInter Milan Captain Cawl Hrihlo Ding


Falam thuthawn pehparmi Facts Check mi ah Falam Mipi lungawi tawklo - Falam Online Media\nMarch 1, 2021 Ni Hnem Sung\t0 Comments\nFebruary 28, Falam palik i mithil tlak bomb an kap ni ah online cahmai pawl ah mipi thinlung buai tham tertu zuk phunphun a suak ih cuih zuk thawn pehpar in CH daily news in facts check nak a nei.\nCumi pawl cu …\n1. Feb 28, 2021 ih Falam mipi duhphorhnak ah meithal a kaptu palik cu Steven a si tiah fb cahmai hrekkhat ah a darh. CH ih zingzoinak ah Steven cu cumi ni ah cozah bank ih duty ciahmi a siih cunah ah sunvu a um ti’n kan thei. Curuangah fake news a si.\n2. Falam Vankau ralkap umnak ah so in mi hektu cazin tiah mi 4 hmin tarlangmi khal Feb 28 ihsin fb ah thandarhmi hmuh a si. Feb 1 ihsin vankau ralkap camp cu a leengmi zohman lut thei lo dingin gate khaarmi a siih an ralbawi hnen thu kan sut tikah ah Falam ah ralkap hnen ih heekmi le heektu an um lo tiah a sim.\n3. Feb 28 ih Falam duhphorhnak ah khua nu/pa țuanvo nei pawl le Pu Ca Awi tei’ zuk tarlang in “ralkap lam țang” ah nganmi khal a pawt. CH ih thuhla zingzoinak ah: mipi pumkhawm thok ah khua nu/pa pawl an ra ih, “tuni cu rampi huap in mipi țhențheknak a um ding ruangah pumkhawm lo dingin an sim” tiah theih a si. Khua nu/pa upa pakhat in, “kanmah lam cun mipi himnak hrang kan simmi si na’n fb post tu in ralkap lam țang tiah in nganmi a si” tiah a sim.\nHih facts check nak thawn pehpar in a tlun lam ih tarlangmi bung 2 le 3 nak thu ah mipi lam an lungawi tawklo.\nBung 2 nak thu ah “ralkap cun report tu um khal sehla an rellang lo ding. Cun tulai cu technology san a si ih, ralkap hnen i report tu cu vankau ah kaiso kher ṭul loin phone in a report theih thotho. Curuangah himi report thuthawn pehpar in ruah ding tampi a um. Facts check mi hi a kim tawk lo” tiah mipi lam in FB cahmai ah an tarlang a si.\nBung 3 nak thu khalah “Falam khua nu/pa pawl hin hmuh theih rorin ralkap an ṭan kan ti lo. Asinan ralkap uknak dodal dingin CDM hrang hmalaknak nei rero mi cu tha an pe lo. Cuhleiah khuadang ahcun ralkap uknak dodal nakih hmaihruaitu hi khua nu/pa pawl an si. Nan, kan nih Falam khua nu/pa pawl cun in ngaih saklo ih an mah thawn pehparnak umlomi vekin dung in tun men. Cuvekih an um mi cu ralkap ṭanpi timi thawn danglamnak a um lo” tiah mipi lam in FB cahmai ah an tarlang a si.\n← Pukmah phun 2 thawn heek tuarzo Pi Suu Kyi cu Pukmah phun 1 an belhbet\nThuanthu mawi ngantu Falam upa rinsantlak Mipali →


Falam Youth Conference an Hlunghlai Zet | VCTH\nHome » Thuthang » Chin News » Falam Youth Conference an Hlunghlai Zet\nFalam Youth Conference cu December 28, 2013 zaanlam in Falam townhall ah onnak puai nei in tluangten an thok suak.\nDecember 29, tusun ah mino 300 lenglo cu Chinram ih Vanzam ṭumnak ding Sungbung tlang zoh phah in cu tawkah pawlkomnak caan an hmang. Sawmmi upa le thusimtu ding pawl tla kim ten an ra thei tiah theih a si.\nFalam khawsung um mino pakhat cun, “hiti vekin mino pawl kan pawlkom aw thei cu a sunglawi tuk. Upa pawl ih thu zirhnak le thusimnak pawl ngai a si hrih lo nan, mino pawl kan pawlkom aw rengreng mi hi a manhla zetin ka thei,” tiah a ti.\nFYC Surbung Tlang ah Mino Pawlkomnak Neih Lai\nPu No Than Kap (CAM), Cherry Zahau le Mai Sokhlei Par FYC pok lai\nFalam Youth Conference Onnak Puai


PDF-KALA-IN TAHAN KAHAWKNAK THU SUAH, MILITARY COUNCIL HNUAIIH HNA TUAN MI TING 12 AN CAWL – Thechinlandtoday\nPDF-KALA-IN TAHAN KAHAWKNAK THU SUAH, MILITARY COUNCIL HNUAIIH HNA TUAN MI TING 12 AN CAWL\nadmin July 22, 2021 Leave a Comment on PDF-KALA-IN TAHAN KAHAWKNAK THU SUAH, MILITARY COUNCIL HNUAIIH HNA TUAN MI TING 12 AN CAWL\nNi zan Nazi 8 hrawngah khan Tahan, Nyicia (sunflower building) lamzin leh Wesley Sizung kar lak Bogyoke lamzinpi ih military council ralkap camp cu People Defense Force-Kalay in an kap tih thuchhuah an tuah.\nKahawknak ah hin military council ralkap lam ah mi 2 kah thah a si ih , PDF (Kalay) lamah cun zohman thi leh hliam um lovin, hlawhtling takin an tawlhkir leh thei tiah theih a si. Hi kahawknak ah hin Tahan mipi lam cu an thin a phang nasa ih, hliamhma tuar leh tlan an um thu theih a si lo.\nMilitary Council Hnuaiah Kuthnatuan Ting 12 hna nei loin an cawl, Myanmar-ah Ralkap pawlin thuneihnak an lak ih sin tun July, tiang ah hin Econnomy lamah nghawng nasat tak a neih ruangah hnatuantu mi 1200000 (Ting 12) in hna an cawl a si tiin UNO hnatuantu pawl ILO cun a tar lang.\nNikum lam thawn tehthim cun tukum 2021 May leh June thla hrawngih hnatuantu 6% fang an um ih hnatuan ding nei lo mi 1200000(Ting 12) an um ih. 2019 kum tawp lam thla 4 sung ah khan hna nei lo Tan 3.2 umin 15% a si.\nHivekih thil a thleng nak san bik ih lang mi cu tunlai covid-19 nat karh tuk ruangah leh ralkap duh loh ruangih lamzawh ruangah industry tamtak an khar ruangah a si ih. Hi mi lakah hin Building sak, puan thitnak hmun leh khualtlawnnak lamih sumdawng pawlin an tuar nasa bik a si.\nNEWS UPDATE KALAYMYO KHAWPI DIN HMUN →\n← Ralkap lakah Covid hrik ankaidarh Nasa, Military council-in thudik a thup a puang duh lo


Larboih le CT - Chinland Today Media\nJune 11, 2012 7:58 am·3 comments\nCT: A hmaisabik ah Speaker in leh Singer in Pathian ih kawh mi le Talent tha pek mi na si ti kan thei ih rawng bawl nak lam thu tam pi kan lo sut ding?\nLB: Aw le, Ngah tuk.\nCT: Hlasak (singer)in maw Speaker (zirhtu)in rawng na bawl tam sawn?\nLB: Tutiang ah cun a hleice in Mino Speaker ah in sawm tam sawn. Hla request nak cu a um ringring.\nCT: Tu thu dang ah kat sehla, ‘A Ram le A Felnak Hawl Hmaisa in’ ti mi na VCD a hung keuhsuak dan in ruah thei pei maw?\nLB: Aw si\n(a). Suah keh aw tha tak Bawipai i pek zarah.\n(b). Rawlulh thlacamnak le Tumtahnak nei ih Bawipa hnenih ka aw ka ap le ka hlan mi i co hlan sak zarah keuh suak thei a si.\nCT: Cumi VCD kha a zoh tupawl ih fak le uar a hlawh zet tiin kan rak thei. VCD dang pawl thawn a bang awk lo nak in sim thei pei maw?\n(a). Hi VCD fak le uar mi a rak si cu lungawi um tuk.\n(b). Music ah tulai mino duh zawng a tam\n(c). Cangvaih dan le lem can dan a Hla thawn Kaih aw in cangvaih a si. Hi pawl hi a dang lam nak si ka zum.\nCT: Hi VCD na tuah laiih na rak pahtlang mi harsatnak pawl tla theih kan duh hrih.\nLB: Hi VCD tuah lai ih ka pah tlang mi a tam tuk. Cu I lakah malten,\n(a). Iksik nak\n(b).Tha nau nak tongkam tam pi\n(c).VCD tuah tiang mah te buai (Nu le pa, unau le rualpi pakhat hman buai pi tu le tha petu um lo.\n(d) Sumpai um cia lo. Hi pawl hi a har deuh ih ka theih mi an si.\nCT: Pathian hla ah a nung le nung lo a um ih cu mi hi ziang ruang ah a si? Hla a nun theinak dingah a phuahtu maw a thupi a saktu?\nLB: Kei cun Pathian hla cu a nung theh ti ka zum. A saktu le phuahtu par khalah Hla nung le nung lo a thum aw lo tin ka hmu. Asancu Pathian thu cu a nung ringring mi a si. A saktu le a phuahtu ih nungter theih a si lo. A ngaitu kan thupi. Nung kan ti mi, midang in Nung lo an ti thotho. Zo ih hlasak khalah Pathian hla a si cun kan nun ah la seh la a nung si mei.\nCT: Na VCD zohtu pawl in Saya Larboih ih style cu a danglam tuk an ti mi ah ziang na sim duh?\nLB: VCD zoh tin ten Lainu, Laipa ti theih emem le mi dang style a la tuk ti theih emem a tam tuk. Kei cun –Kan Bible le Pathian thu hi san man bik a si ruangah cawiawk dan le hlasak dan, cangvaih dan khalah sanman takih um ka duh.\nCT: Na music uar zawng tla theih kan duh?\nLB: Rock music ka uar bik. Rock hla sang takih sak vutvo hi ka diriam bik.\nCT: Tulai kan music dinhmun na thlirdan le na duhsaknak tongkam tla theih kan duh zet.\nLB: Tulai kan music dinhmun cu tha ka ti zet. Music tumtu khalin tulai sanman taktak tum hi nuam an ti ih an duh zawng khal a si. Hla saktu le Hla phuahtu khalin danglam tak tak le san man takih tuah sinsin thei zuam uh si.\nCT: Pathian rian dingah kawhnak na dondan in ruah thei pei maw?\nLB: Ziangka tuah ka ruah khalah rawngbawl in ka feh suak ding tita rori ka nunah a um. Ziangvek hlawknak dang hnatuan ding le tuah ding Rualpi pawlih an rel can le tuah sehla in ti khalah, ka thin lungah hmun ram a la thei lo, curuangah ziangvekih a har khal le rawngbawl ding tin ka nunah el theih lo in a um. Rawlulh, thlacam nakin can sau pi can ka la bet.\nCT: Bible tlawng na rak kainak pawl le na kai laiih na hngilh thei lo mi hmuhtonnak pawl tla in hlawm aw.\nLB: Bible School of Theology, Yangon ah B.Th ka theh. South India Baptist Bible Collage ah B.D ka kai. Blessing Bible Institute, India ah M.Div ka theh. S.I.B.B.C India, B.D ka kai kum ah, Ram dangdang,Tong dangdang, Hnam dangdang um khawm kan si ih India Independent Day hman canah kawlram aiawh in hlasaktu dingah in duhsak ih, Cui ni Hlasaktu lakah danglam tha hleice an ti in an phone ah an rak khum theh ih ringtone tiang ah an hmang –neh hnu Hlasak nak can tha tiang ka co theu. Ka lungawi in ka diriam zet. Bawipai remruat a si tin ka HNGILH THEI LO.\nCT: Ziangtik ihsin Thuthangtha na rak sim thok? Na rongbawlnak sung ihsin na hmuhsuahmi kan Chin Khristian nun fehdan remthat na duh mi the a um maw?\nLB: Kum 18 ka siin Thuthangtha ka sim thok. Minung hmai ih fel tak tha tak si, mah le Pathian lak ih dik lo nak kan neih hi zum tu nun ah cun tih nungbik mi hrampi a si tin ka hmu ih…Bawipai duhdan zel in zuam uh si ti hi a si.\nCT: Pastor le Evangelist dinhmun /tuanvo a bangawk lonak tla theih kan duh.\nLB: Evangelist cu Ram thar nortu a si, Cui hleiah mi kohhran khuaitu le thehdarh ih Ram latu siloin nun nak hlo (Thlarau hlo ) nun thar nei ding ih ram latu kan si tin ka hmu. Pastor cu Tuu cawm tu .Kawhhran le mipi buai ter tu le Tisa ter tu si lo in Tuu pawl Rawl thaw pe in an than vivo thei nak dingih khal tu an si tin ka hmu.\n14.Evanglist pawl an puarthau thei tuk timi tongkam hi mipi hnen ihsin kan rak thei theu, cu mi parah ziangtin na let duh?\nLB: An puarthau ngaingai a si ahcun Thlarau thianghlim ih zirh hrihlo le cencilh lo mi an si tin ka hmu. Bawipai kawh mi si lo in mah te pe aw mi an si ka zum. Puar thau le hngal si lo in mah mi zia hrimhrim tla a um thei.\nCT: Pastor tampi in, “Evangelist pawl kan kawhhran ah crusade an ra tuah le an tlun hnuah kawhhran a buai thluh theu,” an ti theu. Hi hi ziang ruangah a si tin na ruat?\nLB: An mah tlawngtu Evangelist le inn tek Pastor in tlinlonak an nei veve tin ka hmu. Thlarau thianghlim hruaimi rawng bawltu cun Pastor le kawhhran a tibuai dah lo tin ka hmu.\nCT: Crusade pakhat ah piangthar, Evan dungah vei 2-3 hrawng thlun, cuihnuih Evan tuan cih mai pawl hi ziang tin na ruat?\nLB: A tamsawn cu Thlarau thiang hlim ih Operation hrih lo, mai pumpekawknak le rawngbawl a tha ti in ngam nak ih feh an tam tin ka ruat.\nCT: Evangelist pakhat in a theih tul mi ralrin ding hi ziang pawl a si?\nLB: Ral ringtul ih ka theih mi cu…(Kan Lei le kan tong kam ) Theih tulmi cu mipi thlalang kan si ti theih.\nCT: Laksawng pek mi a mal tuk ruangah le ei-in a hnianghniar tawk lo ruangih thinheng mai le ngol hmang evangelist –pawl khi ziang tin na ruat?\nLB: That ruang le tlin ruang ih Rawngbawl kan si lo, zangfahnak zar ih rawngbawltu kan si ti hi an nun in a fiang lo tin ka hmu. Van ih an laksawng ngah ding mi khal an ngah lo phah ka zum.\nCT: Kan ram in a tul mi ministry le minister hi ziang vek a si tin na ruat?\nLB: Mi tampi hrang thatnak rah suaktu si le hman tlak mi si. A tha zawng ih thu lak thiam ih nun beidong lo mi. Bawipa lawng rian taktak ih pum hlum hlan aw tu, hi pawl hi kan tul.\nCT: Evangelist pakhat sinak ih a harsatnak le nomnak pawl tla in hlawm aw.\nLB: Evangelist pakhat sinakih har ka ti theu mi cu…Ruah nak sual le tuah ngah pang sual khal ah Bawipa’n in Nun in sim le in Zirh cih theu mi hi ka hua le ka tuar thei lo si lo in a har ka ti theu. A nomnak ka ti mi cu kan mah vek men hmang in a phuang awk hi a si.\nCT: Pathian hnatuan tu poh hi Pathian ih kawh mi an si thluh cuang lo, ti a si ih, Pathian ih kawh mi rawngbawltu a si le si lo ziangtin kan thlei dang thei ding?\nLB: Harnak, donak le tlaksiatnak a phunphun kan tong can khalah zo hman puh mawh lo in loh theih lo ih a rawngbawl thei tho tho tu hi a kawh mi pawl nun dan tin ka hmu.\nCT: Chin mino pawl degree an ngah theh tikah ziang tuah ding thei lo in mi tampi an vakvai .Cu pawl hnen ah ziang vekin lam zin na khihhmuh thei ding?\nLB: Aw si, tumtahnak nei ngaingai sehla cui tumtahnak cang suak dingin a te bik le a niam bik mi hna in kan thok ngam lawngah Degree ngah tu kan si nak kan hmang tang kai ding .Cu ti’n tuan thawk seh la vak vai men kan um lo ding .\nCT: Khristian tamsawn in hlawhtlingnak (victory)kan co ngaingai thei lo hi ziang ruang ah a si ding na zum?\nLB: Pathian hmaiah kan rinum lo theu nak hi hlawhtlinnak dawn kham tu a si.(Pathain lungawi phawt sehla mah thawng in ziangkim ka ti thei.)\nCT: Evan hrekkhat in leitlun lennak beisei ding ,hrekkhat in beisei ding kan si lo an ti .Nang teh ziang tin na feh pi?\nLB: A pahnih in ka feh pi.Farah ah le Len khalah Pathian hmaiah lungawi thei ringring in tangdor ten a hnatuan a tha.\nCT: Ka piangthar hnu hnakin, ka piangthar hlan ah ka hlawhtling sawn titu zum tu pawl ih tongkam hi ziang tin na let duh?\nLB: Van lam hnakin lei lam zoh tam sawn tu a si ka zum. Cuihlei ah Pathian thlawsuah siar thiam lo tu a si khla ka zum.\nCT: Pathian in a fa le kan sual tin ten in hrem maw?\nLB: A duh lo zawng tuah tu parah cun nun in sim ringring .Asinan kan tuar thei ding can le amah kan neih sin sin thei ding ih kan nun a cak can ah kan sual vek si lo in phuba cu in la theu tiin ka nun in a tep.\nCT: Zumnak thlaici tuh thu ah, Evan zirnak thlun in neih hmuahhmuah zumnak thlaici tuh si, thlasia vivo an um hnuai hni.Hi thu hi na hmuh dan in sim ve aw?\nLB: Midang hnakin Thlaici ka tuh tam, ka tuh thei sawn ti mi thinlung put a nei tu cun mi porh leh mi fak kha a laksawng thluh a si. Asinan thinlung put dik zetih Bawipa hnen ih thlaici a tuh tu cun a fa te lo le a tu san ah cun thlawsuah a hmu teng teng.Peknak lawng ih hniksak duh tu Pathian a si.\nCT: Minung pakhat ciar hrangah Pathian in tumtahnak a neih mi hi ziang a si ti ziangtin kan theithei ding?\nLB: Amah Pathian duhdan in nung seh la kan hrang ih a tumtah mi cu kan fiang lohli ding. A duh dan ih kan nun lo ah cun ziang kan tuah khalah a tumtah mi thei lo in rin hleih nakin kan khat ringring ding.\nCT:Thu dang lo sut leh sal seh la, Nu pi neih na man maw ? na nei cing kei maw?\nLB: Man tuk zo nan neih ding mi cu Bawipa hngak ih thlacam ringring a si lai.\nCT: Na khual tlawn canih phur lo tuah sak tu na nei zo maw?\nLB: Mahte tuah si hrih lai.\nCT: Zovek lengdawh in na phur lo sawng sehla na duh?\nLB: Hmel tha, Nunnem, i tih zah upat tu si thei sehla ka duh.\nCT: Nupa hlim si thei dingin duhdawtnak hi ziangtluk in a thupi?\nLB: Mai nupi le pasal parih duhdawt nak cu zo vek nunau le mipa hnen khalah hlan lo in rinum seh la…nupa duhdawtawk nak cu a hlim um bik ding. Asinan nupa par ih duhdawtnak a thlau thla tu parah cun dam sung\nhuatawk nak, thenawknak, thahawknak le thihnak tiang a thlen pi the.\nCT: Fala nei bang awla , na fala na zoh (treat) tumdan?\nLB: Ka duat ding, a thu ka thlun tam sawn ding. Mi zah tlak si sinsin ding in ka kil ding, ka zirh ding, ka cawimawi ding . Mi ziang vek ka si ti ka sim fiang ding.\nCT: Pasal tha (good husband) cun nupi tha an sersuah theu ti mi tongfim parih na hmuh ve dan?\nLB: A si a dik ka ti. A sinan mi hmuh ih tha takih lang si Nupi parih siakha zet tu Pasal cun a tha zet mi leh thang so sinsin thei mi a nupi cu a siatsuah ih hlei ah beiseinak nei nawn lo nun cau takah a cang ter sawn.\nCT: A lo pehtlaih duhtu pawl hrangah pehtlaihnak in khihhmuh hram.\nEmail : s.larboih7@gmail.com\nFacebook : sunthanglar\nSKRC le CT\nRock Siangpahrang Solomon Menrihai Thawn Camkhat\nAngela Van Sui Bawih says:\non June 12, 2012 at 12:32 am\nSumpai neih cun ziangvek VCD LE DVD khal suah a theih.\nAw that ruangah a si hrimhrim lo ti sehla a fiangbik ding ee.\nHla suah ding cun aw that taktak a tul…………………………….\nPathian hnatuan ding cun pianthar taktak a tul…………………\nsaya James,, says:\non June 12, 2012 at 7:51 am\nPathian in lo hmang sinsin sehlaw,,\nRuth zingte says:\non June 16, 2012 at 2:53 am\nNa thu let dan te cu duh um nasa.\nRawngbawl tui nun le mah nun ah P.T thawi pehtlaih nak thu hi a poi mawh zet ih na hmuh dan hi a tha zet a si. Kei mah nun ih ka ton phah theu mi an si.\nsinan, nu pi na hril dan cu ruah ding um a bang ka ti….heeeeeeeee\nP.T nih lo hmang vivo seh.lungawi saya pa………..


Titas 1 (Titus 1)\nTitas cu Zentail mi a si ih Khristian a can hnu-ah Paul ih hnaṭuanpi le bawmtu ah a cangmi a si. Titas hnenih Paul cakuat hi Krete tikulh ah Titas a um laiih a kuatmi a si; cutawkah Kawhhran hotu dingah Paul in a taan. Hi cakuat hin thil pathum a langter:\n(1) Kawhhran hruaitu upa pawlih neih ṭulmi nuncan ziaza kha Titas hnenah a sim. Theihter sal a ṭulnak cu Krete mi pawl hi ṭhatlonak lamah hminthangmi an si ruangah a si.\n(2) Kawhhran sungih a ummi pa upa, nu upa (hi nu upa pawl cu mino nunau pawl zirh lehtu dingah timi an si), mino pawl le sal pawl tla ziangti ih zirh ding a si, ti thu ruahnak a pek.\n(3) A netnak ah Paul in Titas kha Khristian nuncan thu a zirh. A thupi bikah mi thawn rualremte ih pawl thei ding a ṭulnak, huat awknak hrial ding, thu-el awknak le Kawhhran sungih ṭhenṭhek awknak thu pawl hi hrial dingah ruahnak a peknak a si.\nThuhram thawhnak (1.1-4)\nKawhhran hruaitu upa (1.5-16)\nKawhhran sungih ṭuanvo a sangsang (2.1-15)\nLomnak le ralrin peknak (3.1-11)\nThunetnak le cibai buknak (3.12-15)\n1Pathian hnaṭuantu le Jesuh Khrih ih tirhthlah keimah Paul in ca ka lo kuat.\nPathian ih a hriilmi a minung pawl an zumnak fekter dingah le kan biaknak thutak sungih hruai dingah Pathian in i hriil ih i thlah. 2Cuih kan biaknak cu kumkhua nunnak ruahsannak sungah hram a bunmi a si. Thuphan a per dah lomi Pathian in hi nunnak cu leilung seem hlan ihsin in tiamkam zomi a si ih, 3a tikcu a kim tikah cumicu a Thuthang sungin a hun langter. Cumi cu ka hnenah i pek ih in Runtu kan Pathian ih thupeknak bangtuk in ka phuang.\n4Zumnak bangrep kan neihmi sungah ka fa ngaingai a si mi Titas na hnenah hi ca hi ka ngan.\nKan Pa Pathian le in Runtu Khrih Jesuh in zaangfahnak le daihnak lo pe hramseh.\nKrete Tikulh-ih Titas Hnaṭuannak\n5Krete ah ṭuan ṭulmi pawl ṭuansuak dingah le khawkip ih Kawhhran upa ret dingah Krete tikulh-ih ka lo taantanak cu a si. Ka thuzirhmi kha ciing ringring aw. 6Kawhhran upa cu mawhthluknak nei lomi siseh; nupi pakhat lawng a nei mi siseh, * 1:6 Nupi pakhat lawng a nei mi siseh timi hi Nupi voikhat lawng a ṭhimi siseh ti tla a si thei. a faale pawl cu zumtu si haisehla puarthaunak le thu ngailonak lamih thangsia lomi si haiseh. 7Kawhhran hruaitu cu Pathian hnaṭuan ah ṭuanvo neitu a si ruangah mawhthluknak um lomi a si pei. Mi puarthau le mi thintawi, zurit hmangmi, mi helhlong le paisa duhham mi a si lo pei. 8Mikhual le mileng zohthiamtu a si pei ih thilṭha a ngaina pei. A uk-aw theitu a si pei; miding, mithiang le ziaza ṭhami a si pei ih suup theinak neimi a si pei. 9Kan zumnak hram thawn a mil-awmi le rintlak a si mi kan Thuthang kha hnget zetin a pomtu a si pei. Cuticun midang pawl kan zirh awkmi thudik thawn thazaang a pe thei ding ih cuih thudik a eltu pawlih palhnak khal a langter thei ding.\n10Uk theih lomi tamzet an um ih cumi pawl cu Judah biaknak ihsin Khristian biaknak ih a ra lutmi sungin an tam cuang. Cupawl cu ṭong tam pawl an si ih thuphan thu in mi tampi an bum. 11Cupawl cu kham an ṭul; ziangah tile zirh lo dingmi an zirh ruangah innsaang tampi an buaiter ih cutiih an zirhnak cu ningzakza a si mi paisa duhnak meen ruangah a si. 12Anmah Krete mi lala profet a si vemi in, “Krete mi cu thuphan per an si, ramsa bangtuk miṭha lo, zaangzel le mihrong an si,” a rak ti ih, 13cuti a timi cu a dikmi a si. Curuangah annih cu napi in kawk awla cuticun zumnak dik an nei ding. 14Culawng in Judah mi pawlih neihmi thuanthu meenmeen le thudik a hnongtu pawlih an rak kenmi milai ih thukham pawl kha zianghman ah an siar nawn lo ding. 15Mithiang pawl hrangah cun ziang hmuahhmuah hi a thiang ṭheh; sikhalsehla miborhhlawh le a zum lotu pawl hrangah cun, an thinlung a borhhlawh ruangah zianghman a thiangmi a um lo. 16Anmah cun Pathian theitu kan si an ti aw; sikhalsehla an ṭuan mi le an tuahmi in a zulhpeh lo. Mitkemza in an um, zianghman thu an ngai lo ih ziangvek thil ṭha tuahtu ding hmanah an tlak lo a si.


Australia In Asatlam Santhuanthu Hminsin Lansal - Chinland Today Media\nAustralia In Asatlam Santhuanthu Hminsin Lansal\nJanuary 8, 2013 11:52 am·0 comments\nMelbourne: Australia cun santhuanthu ih ni sa mangkheng hminsin a rak tuah dah mi cu mani sun tlawngkai nikhat ni ah a lan sal. Ram pum huap lawrkhawm in a satlam 40.33 a thleng ih 1972 kum ih hminsin 40.17 cu lan ta riai mai.\n2012 kum ih ni sat lam lawrkhawm in kum dang ih nisa hnak in 1.6 tluk in a tam ti a si. Tasmania ih Hobart khuapi ah tla cun kum 120 ih a satbik ṭum tiih hminsin kan dungzarh tlawngkai ninga ni ah a tuah hngehnge ih hi ni ih a satlam cu 41.8 a si.\nNew South Wales ih Hay khua ahcun 47.7 a thleng ih kum 56 hnu lam ih a satbik ṭum a si sal. Tui ni hi Sydney ah 43 tluk a thleng ding tiin an zum zet nan cutluk ih sa cun a thleng lo ih azapi nawl ih lawrkhawm in 39 tluk lawng a thleng tiin nikhua lam tawlreltupawl cun an sim.\nSan khat hnu sankhat ni khua thlengawknak lamah Australia cun ṭhatlam hnakin siatlam a pan vivo ih kum tin a sa bet vivo. 2050 ah Australia ram cu ramro le ram car ah a cang thluh leh ding ti khal cun zumlawknak pawlah an rak sim cia hngehnge a si.\nAustralia Khualbuk Thlen Man\nAustralia Chin Mi Umnak Hmun Meikang; Chin mi Him\nAustralia Tilian Rapthlak In Sydney Cim; Chin Mi Innsang 13 Him\nAir Asia Thuhla Update


Kawlram Cozah In FDB Le Ramleng Um Democratic Organization Pawl Ramthu Relpi Ding Ah Sawm - Chinland Today Media\nJanuary 20, 2012 10:08 am·0 comments\nVOA | January 20\nDPNS President U Awng Myo Zaw\nKawlram presicent U Thei Sein in a bikih a ruatmi remdaihnak palai U Awng Min cun January 19, tlawngkaini li ah FDB le ramleng um democratic organization dangdang pawl thawn Febuary thla a hmaisabik zarh ah thurelkhawmnak neihpi an duh thu a phuang.\nFDB secretary Dr. Nein Awng le DPNS president U Awng Myo Zaw pawl cu remdaihnak palai U Hlah Mg Shew, Dr. Chaw Zin Hleing pawl in phone thawn an biakawknak ah thurelkhawmnak neihpi ding in an sawm thu Dr. Nein Awng cun a rel.\nDr. Nein Awng\nDr. Awng Nei cun, “ FDB le DPNS cu remdaihnak hawlin bakawknak neihpi an duhthu cozah lam cun in rawn theihter. Febuary thla a hmaisabik zarh ah asi ka zum. Ko Chaw Zin Hlein in phone thawn in rawn bia ih keimah lawng cu ka si lo, FDB ih an hmuh duh mi pawl khal an tel ko.” tiah a rel.\nFDB secretary le NDD khal ih director a simi Dr. Nein Awng cun Kawlram cozah palai pawl thawn an biakawknak pawl cu FDB le organization dangdang pawl a theihter zo ih January zarhthumnak hrawngah organization dang pawl thawn tawnawknak an neihhnu ah official in Kawlram cozah sawmnak cu ziang tin an let ding ti mipi a theihter leh ding a si.\nPresident U Thei Sein Singapore Ah Feh Ding


Composer’s Musical Night Thluangten Tthehsuak! - Chinland Today Media\nSeptember 28, 2015 3:00 pm·0 comments\nVan Tuah Piang\nChinmi 10000 lenglo umnak Indianapolis khawlipi USA ah Chin TV ih pekmi “Lifetime Musical Achievement Award” ngahtu pahnih Salai Thuah Aung (2014) leh Salai John Tinzam (2015) sunlawihnak “Composer’s Musical Night” (Unplugged) cu tluangten September ni 26 zan ah Chin Center ah tuahsuak a si.\nMipi 150 rual suakkhawm in, zan 8:30-11:30 pm tiang hlunghlai zetin hman a si. Announcer pahnih Mai Iang Nei Mawi leh Albert Lal Hum Tluang in felfai zetin caan an lak ih, Chin TV Chairman Pu Peter Lalsui Thawnghmung in ong nak a nei ih, cutin hlakhat hnu hlakhat Salai Thuah Aung le Salai John Tin Zam in an sak vivo. A lai hrawng an thleng ah Chin TV ih Executive Producer Pu Van Tuah Piang in lungawithu simnak leh hivek in pakhat le pakhat cawisawngtlakmi kan cawisang awkthiam vivo a ttulzia a sim ih, Salai Cungpi in Salai Thuah Aung ih phuahmi Pathian hla a sak nak in caan a hmang ve.\nHla fing 28 lai an saksuak ih, mipi khal in an hla pawl projector thawn nganmi aipuang zetin an sak bawm ve. A cemnak ah Pu Than Hre (Chin Bros.) ih thlacam nak in tluangzet leh sianglo cingin puai an tthehsuak. Awnmawi tumtu pawl cu GiG band an si ih, Guitarist Ozzy Lai Lung Lian, Bassist Salai Tuk Tuk, Drummer Salai Za Lian pawl an si. Himi caang suak dingih tawlrel tu cu Chin TV leh ICC (Indiana Chin Community) an si. October ni 10 zan khalah Battle Creek, MI ih Burmese Center ah tuahsal ding a si.\nUSA Chin Kumthar Ni Thumnak Hmang\nA Tum Hnihnak Chin TV-Lifetime Musical Achievement Award


VCTH | Archive | V-Tech | 2\nHome » Archives by category » V-Tech (Page 2)\nPosted on June 5, 2013 by vcth and saved under V-Tech\nThiamnak mallai le Caan mallai na pe thei ahcun Internet ih sumpai hawl hi na hrangah a cang thei mi a si. 1. Cauk Zuar Cangan zuamtu na si ahcun na cangan mi pdf in e-Cabu ah tuah in zuar theih. Amazon in cabu thawn pehpar aw in Kindle Direct Publishing…\nComments Off on Internet In Ziangtin Sumpai Kan Hawl Ding / Continue reading →\nPosted on October 9, 2012 by vcth and saved under V-Tech\nLeitlun mobile device mawi zetzet ih a suah tu Samsung cu Google thawn kom aw in Tablet thar Nexus Teblet an suah ding. Google le Samsung kom aw ti cu a ropi zet ding. Teblet cu 10.1″ a si ding ih a man 99$ in a thok ding. Ziangtik ah…\nComments Off on Google le Samsung Kom Aw in Tablet Thar Suah Ding / Continue reading →\nPosted on September 5, 2012 by vcth and saved under V-Tech\nBlogger thawn blog tuah ding ah cu a hmaisabik ah Google account na nei a tul. Blogger.com ah feh aw la a sangsang in tuah ding tete tuah vivo aw. New interface le Old interface hi a dang aw zet. Tu kan tutorial hi Blogger Old interface a si. Blog…\nComments Off on Blogger Thawn Blog Tuah Daan / Continue reading →\nPosted on April 3, 2012 by vcth and saved under V-Tech\nTulai san cu dengfel fimthiamnak san (IT) a si vekin Social Media pawl hi an thupi zet. Social men, zatlang nun men lawng ah si lo in Pursum lam, Politic lam tiang hman thupi zetin an thiltitheinak a thleng. Middle East ram pawl ih an tharthawhnak (Revolution) hrimhrim ah Social…\nGoogle Plus maw Facebook?\nPosted on March 21, 2012 by vcth and saved under V-Tech\nKan zaten Facebook ziang a si ti kan thei. Zung ah maw, inn ah maw, tlawng ah maw tin kan hmang celcel. Kan dung naiah Facebook in Facebook hmangtu million 800 an kim ti a than. Leitlun minung 14 ah pakhat in an hmang ti a si. Facebook ih uknak…\nPosted on March 8, 2012 by vcth and saved under V-Tech\nInternet Marketing ti hi tulai Mino pawl lak ih a lar zet mi ṭong fang pakhat a si. Internet ih Pursum, dang lam deuh in kan sim a si ah cu ziang tin online in sum na hlawh thei ding ti a si. Internet Marketing kan ti ve ten kan…\nPosted on February 19, 2011 by vcth and saved under V-Tech\nTulai sanah company pawl siseh, pawlkom siseh, bulpak siseh, blog nei, website nei hi thil thupi zet a si. Ziang na tuah, ziang na ṭuan ti na thuhla online ah a um lo ahcun tusan ah mi pakhat si ding a ol lo. Kan san cu ṭhanso lam a pan…\nComments Off on Ziangtin Blog Kan Sersiam Ding / Continue reading →\nPosted on October 12, 2010 by vcth and saved under V-Tech\nFrancis Cung Bik Internet Marketing ti kan zoh hlan ah Marketing ti ziang a si ti kan zoh ta pei? Marketing kan ti tikah caan tampi ah cu hmun le hma kan thluak sungah a lut cih. Kei hi Marketing lam Business lam zirsang ih zir ka si lo. Ka…\nComments Off on Internet Marketing / Continue reading →


Peace & Humanitarian Prize, Kim Jong-Un in Ngah - Chinland Today Media\nPeace & Humanitarian Prize, Kim Jong-Un in Ngah\nAugust 5, 2015 3:15 am·0 comments\nA dik, ngan sualmi a si lo. Leitlun ih thuneitu le ram-uktu lakih, misualbik lam ih theih larzet mi, North Korea President cu Indonesia ih “The Sukarno Education Foundation (Sukarno Center)” in tu kum September thla ah himi laksawng pek ding in a phuang zo.\nHimi laksawng hi, Mahatma Gandhi le Aungsan Suu Kyi khal in an rak ngah dahmi a si. Ṭuanvo neitu Indonesia ih hmaisabik President fanu Rachmawati Sukarnoputri in “Kim cu neo-colonialist imperialism a dokalhnak hrimhrim ah, sunlawihtlak a si” tin a sim bakah, minung covo (human rights abuse) a siatsuah mi pawl cu nitlaknak ram pawl (Western) ih “propaganda” men a si tin a sim bet.\nKim ih a pu Kim II Sung le Rachmawati ih pa hi 1945-67 ih an lal lai veve ah rualpi ṭhazet an si tin AFP cun thuthang ah a tar lang. 2013 khal ah Malaysia ih privately phunsang tlawng pakhat cun, Kim cu “honorary doctorate in economics” timi cawimawi nak a rak pe. Asinan, North Korea ram cu tusun ni tiang leitlun ih rethei le farah bik ram pakhat dinhmun ah a um lai thotho.\nKim Jong-un Ih Sam Mettu Amahte’h A Thahawk Thu Rinhlelh\nNorth Korea Ih Tlawngta Pawl, Hotu Kim Jong-un Vekin Sam Met Ding


Na Hnenah A Um - Chinland Today Media\nNa Hnenah A Um\nJanuary 2, 2010 12:22 pm·0 comments\n“Na hnenah ka um ding; na fehnak kip ah ka lo humhim dingih hih ram ah ka lo kirter saal ding. Ka lo tiammi hmuahhmuah hi ka kimter thluh hlan lo ka lo taanta hrimhrim lo ding, ti ciing ringring aw,” tiah a ti. – Seemtirnak 28:15\nMichigan tili ih thlanglam kap lamzin cu thlatang caan ah ttih a nung. Chicago ihsin Grand Rapids lam kan feh ttum ah vur le tikhal pawl in mawttawka pawl a khulfuungter. Mawttawka denkhawn awknak tampi a suahter hlei ah a caan khal a let in kan rei. Lamzinpi kan thlen tikah ka pasal in, “Bawipa, ka lungawi. Hi tawk in cu keimahte ka feh thei thlang ding ka zum,” a ti.\nCuti’n a ttong ttheh ve tein kan mawttawka cu degree 180 tluk ah cakzet in a her aw. Mawttawka a colh ngah tikah kan thin a turtuk. Ka ruah thei sun cu Pathian in, “Thungai maw?” tiah in sut a bang.\nZiangtik caan khal ah Pathian tong thei kan si ringring nain ziangruangah so a caancaan ah kanmahte thil tuah kan tum ttheu? Pathian in, “Na hnenah ka um pei ih na fehnak kip ah ka lo humhim ding (Seem. 28:15), ka lo tlansan lo dingih ka lo hnong lo ding” (Heb.13:5) tiah thu in kam.\nScotland mi Maths le Theology thiamzet, thuthangttha simtu Thomas Chalmers (1780-1847) in hiti’n a ngan: Zinkap ih ka feh tikah keimah thawn a feh. Mibur lakah um in Amah ka hngilh tik hmanah Anih cun i hngilh dah lo. Ka fehnak kip ah i kil, i zoh ih i humhim ringring,” ti’n.\nPathian kan hnenah a um camcin ti theih cu ziangtluk hnangamnak so a si. Nunnak lamtluan ah kanmah lawng ih feh a ttul lo.\nNunram khualtlawng mi ka si vekin,\nJesuh in nikhat hnu nikhat in kilveng;\nLamzin cu kelkawi hmanseh,\nAmah thawn cu lamzin ka pial lo ding.\nPathian ih umpinak in hnangamnak in pek.


Chin ram ah Kawl ralkap Tatmadaw an relh ding a si le … : opinion - Falam Online Media\nChin ram ah Kawl ralkap Tatmadaw an relh ding a si le … : opinion\nMyanmar ramhuap kilkip ihsin Kawl ralkap Tatmadaw an do tikah an beunak ding cu Chin ramkulh a si thei tiah ramkhel thiamsang pawl in an sim. Laitlang ah Laimi in Tatmadaw pi kan do neh theinak ding lamziin ruah tikah thin a bang duh zet. Van zoh ah a sang tuk ih Lei zoh ah a pit an tivek kha a si. An sungkhaan hlan lo Laitlang ah hmun an khuar thei. An sung hman ah sunkhaan duhlotu kawl ralkap buu an taang thei lai. Cutikah ziang tin kan tuah ding?\nAsi! Kawl ralkap Tatmadaw cu ramsa hman tluk lo mi, tualthat, suamhmang, mi kaihrem hmang, sualnak thawi khat mi an si fawn! Rualpi hrekkhat thawi ramkhelthu kan relnak le ca hrekkhat siarmi ihsin ruahnak hrekkhat kan sarsuak mi a um.\nCasiartu in na ruah cia lole ruahnak bangaw khal kan rak si thei. Aṭha a si ahcun hman ding an si ih, casiartu khal in na idea ṭhaṭha na bet ding ah ka lo sawm cih. Hiti` ruahnak hlawmawk tikah a hramhram ih luhforh a si hrimhrim lo ti kha upat zetin ka lo theiter fawn.\nLaimi kan ṭekdarh tuk ruangah Federal ralkap lole phundang ih komaw a har. A umcia mi CNA ah kan tom aw ding. Cucu Federal ralkap a si. Mino pawl lungtho in mah te ciar CNA kan direct kan pehzom pei. Cucu funtom awknak hrang a rang bik mi a si.\n2. Training Kai Thluh Ding\nCNA an man lai ah Training kai cio uh si! Zarhhnih-thum caan pek uh si! Kan khel lo pang ding! Lai ralkap sung ah lut in hramlak um fekfek lo tla a ngah. Mino hmuahhmuah, Fala/Tlangval. …. Amantu, ralringtu zaten Training kai cio ding a si. Chin miphun, lainu laipa kan zaten meithal kah dan kan zir lohli ding.\n3. Sumpai le Rasin\nChin National Army timi Lai ralkap ih kan funtom aw theinak ding ah sumpai mah ti thei zat ciar kan thawh ding. Mino pawl CNA ah pawlkom aw ih thazang lakhruak thei lohli a ṭul. Ramdang um unau rualpi pawl khal CNA ah direct rori`n zamrangten ṭanpinak pek cio uh si.\n4. Zaran Mipi Timtuah Ding Mi\nFangfai rasin ret aw cia ṭhepṭhep ding. Khawtelam cun meithal thup thluh sehla, zian le cerek khawl cia uh si. Khaw Upa pawl .. Khawtlang Uupa pawl zamrang thei tawk timtuah uh la Kawl ralkap Tatmadaw ṭhuat daan ding kha zamrang te in tawlrel cia uh si.\n5. Lairawn Laimi Tuah Ding Mi\nLairawn laimi cun meithal na nei lo na in Fangfai Rasin na nei! Na unau tlangparmi hrang pek thei ringring ding rorin tiar awk cia aw. Lairawn mino pawl laitlang ah kiir sal in laitlang runsuak sal aw.\nAthupi bik miangmo cu meeting rero caan a um nawn lo ruangah Mino pawl CNA ah mah lungtho ten direct kan pehzom cio pei! Nu le pa pawl in ram le miphun hrang thlacamnak thawn, a ṭul mi sumpai rasin thawn, thapek awk cio uh si. Laimi mino kan zaten meithal kah kan thiam tengteng a ṭul!\n#Hminsin… A tu lawlawse Laitlang a um mi Kawl Ralkap Tatmadaw cu an malte. Khawpi pakhat ah za kiangkap hrawng an si.\n(Cangantu – Pa Lawm)\n← Paralṭha Salai Cung Lian Ceu i ruak an vuiliam\nParalṭha Salai Cung Lian Ceu naunu thu rel suak mi cun a ngaitu Lung a ti zur ……. →\nFalam peng ih CNDF le SAC ralhraang Doawknak thuhla cipciar\nPhun 10 na sun ruangah riahsia in na țap maw?


Theih Tlak Na Ti Maw? - Chinland Today Media\nTheih Tlak Na Ti Maw?\nDecember 20, 2012 9:55 pm·0 comments\n1. Motor accident nak ruang ih reizet sizung totu, Scotland mi Mclenna cu kum 12 sung rori sick leave a lak hnu ah, 2007 ah khan a hna kelte ah a va lut sal. Sick leave la rei zet cu a si ve ding.\n2. 1931 ah khan, China ram, Manchuria mi Weng ih tukkhum ah, ramsa ih an neihmi vek ki mak danglam tak in a ra um. Cui ki cu ft 1.1 tluk asau.\n3. Romania ram ih police pawl hi fim ve zet cu an asi. Hmun thenkhat, anmah an feh manlonak hmun ah motor caktuk ih mawng anum theu ruangah ti in ralrinnak an tuah. Cumi cu, caku khawng pawl thawn police motor lem an tuah ih, zinkap ah an tar. Cumi an tarnak kiangkapa ahcun motor cak tuk in zohman an mawng ngamlo. Rem an thei nasa.\n4. Hliam nazaet tuar in Romania pitar Elena Albu cu doctor pawl in an zoh tik ah a thizo ti in an puang. Cumi cu thuthang ih suah ding ah thuthang latu cun a camera thawn thlalak a tum. A camera a hmet zawng ah pitar nu cun a mit a hun meng ih, “ Ka lu cu a van a ve “ a hun ti e…..\n5. England ram, Coventry ih um pacang Derek Arch hi hnatuan ah rinum zet ih taunt asi. Kum 81 a ti zo ih, kum 11 a ti ihsin cawhnawi zuar a thok. Nitin km 13 vel a vak kual ringring ih, nikhat ah inn 400 tluk ah cawhnawi a zuar.\n6. England ram Dorset ih um Andrew le Harriet te cun, zingpit ih exercise an laknak ah an tongaw ih, hiti ih exercise an lak ah hin ui an hruai veve ringring. Cutin an duhaw ih an nei aw. Anneihawknak ah, an tonawk hramthok ih an hruaimi an ui veve cu morual ah an hmang veve…mak….\n7. Australia police pawl cun, Gunbanlanya khua ih Tisartam rung luttheu, ft 61.2 ih sau cu an kai ih, milai thawng an thlak vek in ni 3 sung thawng ah an thlak ve…………\n8. England ram, Converty ih um nupa Paul le Val Houskin te cun, 1959 kum ih an leimi vur bawm ( fridge ) cu kum 50 kim an hmannak ah ti in an innhnen, sungkhat le rualpi pawl sawm in an rak lawm dah. Kum 50 hnu khal ah hman a theih ringring lai…\n(Mizo Special Group ta lutlo pawl hrangah ti i h lehmi asi, Original cu: Special Report timi Mizo facebook ah a um).\nLEITLUN NU TAWIBIK TEI SUNGKUA


Ralhraang tuah mi Union Day ih AA Hriamkai pawl an tel ve nak san “Thudik” - Falam Online Media\nRalhraang tuah mi Union Day ih AA Hriamkai pawl an tel ve nak san “Thudik”\nFebruary 18, 2022 February 18, 2022 Ni Hnem Sung\t0 Comments\nSAC ralhraang sawmnak cohlangin Voi 75nak Union Day nipi ih AA hriamkai pawl an tel ve nak san cu AA ṭuanvonei Khaing Thukha in ciang zetin a rel.\n“Phunhnam le kan ram ṭhansoding hi thupibik pakhat ah kan ret mi a si. SAC lam ah kan ṭang tinak si lo in mipi hrang ruatin ramkhelnak kan tuah mi a si” tiah a ti.\nFebruary 12 ih tuah mi Union Day le kumkhua daih remdaihnak hrang thu rel khawm dingin SAC ralhraang cun rampumhuap hriamkai pawlkom zate a sawm ih sawmnak cohlangin meeting va kaitu hriamkai/pawlkom 11 an um.\nCupawl lakah ramsung hriamkai pawlkom lakih rinsanum pakhat a si mi AA an telve cu ramsung mipi an mangbang thluh. Ralhraang lam ah AA an kop cun Dothlengnak hrang ruahsanding a mal tivek tiangih ruahnak neitu an um.\nAsinan, atu ah AA ṭuanvonei Khaing Thukha cun copawklam siloin ramkhelnak pakhat men a si thu, fiang zetin a rel.\nAA sungthu theitu hminthup mipakhat khalin hitin a rel ve. “AA thuken kan thei ciang lo deuh a bang. Mipi le an ralkap hi number 1 ah a rettu an si. Min Aung Hlaing in kut a hlan hmasa ih sawmnak nan cohlang cun nan duh mi kan ti famkim ding an ti.”\n“Cutikah caanṭha remcang hmang thiamin an mah thawn pehpartu Thawngtlak pawl thlah dingin an dil ve. Meeting ih mithmai va langter men ah sungnak zianghman an nei lo. Curuangah MAH sawmnak an cohlang a si” a ti.\nAA thawn biakremnak an nei vekin SAC ralhraang in AA thawn pehpartu Thawngtlak 64 an suah ih, AA lam khalin meeting kai dingin mi 2 an thlah ve.\nKumkhuadaih remdaihnak phen ih thil um thup ……\nSiarbet : Kumkhuadaih remdaihnak phen ih thil um thup ……\nSAC ralhraang in Tlangpar hriamkai hmuahhmuah thawn remdaihnak tuah dingin kan dung bai ah kut a hlan hai.\nRampumhuap Tlangpar hriamkai pawl thawn remdaihnak a tuah duh nak san cu mipi ralkap PDF/CDF pawl thianfai zangzang a duh ruangah a si tiah KNU/KNLA ralbawi Saw Mu He in a ti.\n“Atu PDF pawl dinhmun cu SAC cozah in a hrang ah ziinbingbo tumzet pakhat a si ti a thei ciang. Curuangah Tlangpar hriamkai pawl thawn remdaihnak kan tuah thei cun PDF thianfai thei dan a zia ding tiah an ruat. Cucu an tumtah mi a si” tiah Karen National Liberation Army (KNLA) Brigade 5 Commander General Saw Mu He cun Kachin hrambun media hnen ah an mah ṭong hmangin a rel.\nAtu an dinhmun a derthawng lai fang cu thalak nakah hmangin Tlangpar hriamkai pawl thawn remdaihnak tuah dingah kut a hlan hai ih, cuvek dinhmun thleng lo hai bang seh la remdaihnak simlo kan tawhram rorin hlo ko in do duh ding tiah General Saw Mu He cun SAC tumtahmi cu a rel fiang bet hrih.\nKaren National Liberation Army (KNU/KNLA) Brigade 5 Commander General Saw Mu He\nKan ram boruak thlirtu mithiam ṭhenkhat khalin General Saw Mu He hmuhdan an ṭawmpi ih “PDF/CDF pawl raldo an zirh hlei ah SAC ralhraang do in mipi humtu ralkap pawl thawn hmai an nor tlang.”\n“Cuvek a si tikah rampumhuap hriamkai zate ṭangkhawmin thazaang neih hmuahhmuah thawn ciilnuaituar an phang ruangah remdaihnak tuah dingin kut an hlan mi a si” tiah ralhraang tumtahmi an pholang a si.\n← Ralhraang do phah in hriam tuar pawl tuamhlawmtu Dr pakhat nunnak liam\nMawh nei lo Kum 2mi naute cu Ralhraang kut ah a nunnak cem →\nJune 14, 2021 June 14, 2021 Ni Hnem Sung 0\nArti ah kan buai ve lo – Min Aung Hlaing\nJapan Cozah in SAC ralhraang dilngenmi a cohlang riar


Burma Ram Feh Dan Ding Part 47 - Chinland Today Media\nBurma Ram Feh Dan Ding Part 47\nNitin Thuthang Ca Kan Tuah A Tul (I)\nKan ram khal a tha vivo thlang ih,kan dung te i a cozah ih an puan nak vek a si ah cun nakum isi cun nitin thuthangca (daily newspaper ) pawl tuah sian a si ding an ti.Tu tiang ah cun magazine pawl lawng sian hrih a si i,magazine pawl cu censor ( suah hlan ih acozah i zohfelnak ) a tul nawn lo an ti.Nitin thuthang ca sin sin cu suah hlan i in zohsak ring ring a tul ah cun a tikcu khel i suah thei a si lo ding.Kawlca i suahmi pawl an suah thei i,censor a tul lo ah cun Taingzinta tong pawl khal cu an sian sak a tul ko ding.\nCuti cun kan nih khal Lai tong ih nitin thuthangca suah thei a si ah cun kan suah teng teng a tul ding.Ziang tik khal ah Lairam ih tlangtong hrang ah kan zuamaw thluh kovi,hi nitin thuthangca hi kan nih kan tong ticak tu tum zet a si ding.\nHimi ding ah hin sum tam zet cem a tul ko.England ram ih politic lam ih thupi zet London Times daily khi kan dung kum 15 hrawng ah cun sum le pai ah an hlawk lo ruang ah a thi zik zik theu ih,a neitu an thleng aw zawk rero.A neta bik ah Australia mi media mogul Rupert Murdoh in sum tampi cem in a tinung fam teh.Sum $ million 200-300 lai cem in a neih isi kum 3 hnu hrawng lawng ah a nung ngah ta a si.\nKei Aizawl i ka um lai ih Zoeng ka tuah hnu Hnehtu daily ka tuah dan le ka tan dan mal te in ngan bang seh la.Kan suah hmasa bik ni kha May ni 8,1990 a si.Copy 2000 in kan thawk phawt in,thla 2 sung lai cu copy 1000 lai cu a lak in kan zem ring ring ti nak a si.Hnehtu hlan ah Vanglaini paper kha zing ah an zem theu vi,a si nan an daithlang ih,kei cun taima zet i ka run ti tikah Hnehtu copy cu a thla a thla in a tam vivo mai.Cuti cing in kei khal in thla 2 sung lai cu zingtin in Chaltlang,Zemabawk le Durtalng pawl ah copy 500 lai scooter in phur in a zemtu ding ih ka rak hawl cia mi pawl hnen ah ka va pe theu.Cui pawl cun an run zem thei ring ring lo nan a rang bik in Aizawl khawpi ah Hnehtu thuthang ca cu ka ti hmin nei tir man.\nCuvek tho tho in Rangoon i sin nitin suak thuthangca thar kan tuah ding i,cumi hrang ah sum tampi kan tul ding.Kan milian pawl 10 lai ih tanlak tlang a tul ke.Kei kha Aizawl ah thla 2 sung cu hloh zuam in (Rs.20,000 lai ka sung lawk ) ka tuah i,thla 4-5 nak hrawng i sin cun ka run miat ko.\nMilian pawl nan tang tlang ding ka ti nan a press tla cu Rangoon ih press tum bik pawl man nei ih kan hman,kan san lawk a tul ding.Cuvek press pawl cu Kalemyo ah a um lo ding.Rangoon ih kan thuthangca kan sut nak hmun ah editorial staff pawl cu zantin nazi 11 tiang hrawng kan um ding ih,a thai zing ah a zan lai nazi 4 hrawng i sin motor in vanzam tumnak ah kan phur ding ih,cumi ni nazi 9 hrawng ah Kelemyo a thleng ding.\n( Suak leh ah peh leh ding a si .)


President Sarkissian meets ARF representatives - Politicians in the News\nPresident Armen Sarkissian met with representative of the Bureau of the Armenian Revolutionary Federation Dashnaktsutyun Hakob Ter-Khachaturyan and representative of the Supreme Body of the ARF Dashnaktsutyun Ishkhan Saghatelyan.\nThe situation in the country was discussed at the meeting, the President’s Press Office reports.\nCanada Ireland Mexico Brazil Iran Tanzania India Uganda Kenya Armenia United States Palestine Argentina Nigeria South Africa Israel Ethiopia United Kingdom Turkey Russia Egypt France Germany China United Arab Emirates\nAbdalla Hamdok (166) Abdel Fattah Al-Sisi (251) Abdelmadjid Tebboune (291) Abiy Ahmed (461) Alberto Fernández (412) AMLO (351) Angela Merkel (3050) Armen Sarkissian (207) Bashar al-Assad (346) Benjamin Netanyahu (733) Bernie Sanders (849) Boris Johnson (3762) Carrie Lam (159) Covid-19 (10816) Cyril Ramaphosa (600) Daniel Ortega (165) Donald Trump (5337) Emmanuel Macron (3109) Evo Morales (415) Frank-Walter Steinmeier (194) Hassan Rouhani (2110) Jair Bolsonaro (1036) Jean Castex (356) Joe Biden (3895) John Magufuli (456) Justin Trudeau (2461) Khalifa bin Zayed Al Nahyan (268) Li Keqiang (356) Mahmoud Abbas (431) Micheál Martin (327) Mikhail Mishustin (418) Mostafa Madbouly (205) Muhammadu Buhari (1467) Narendra Modi (2848) Nicolás Maduro (196) Nicos Anastasiades (152) Nikol Pashinyan (373) Ram Nath Kovind (190) Recep Tayyip Erdoğan (544) Tamim bin Hamad Al Thani (148) Tsai Ing-wen (204) Uhuru Kenyatta (957) Vladimir Putin (2853) Xi Jinping (2802) Yoweri Museveni (749)\nAfrica (150) Algeria (320) Argentina (563) Armenia (425) Belize (116) Bolivia (386) Brazil (840) Canada (2606) Chile (125) China (2892) Cuba (131) Cyprus (126) DR Congo (163) Ecuador (130) Egypt (424) El Salvador (105) Ethiopia (428) France (2570) Germany (2858) Guatemala (116) Haiti (131) India (2626) Iran (2240) Iraq (142) Ireland (413) Israel (432) Kenya (948) Mexico (558) Nicaragua (143) Nigeria (1475) Palestine (431) Peru (126) Qatar (404) Russia (2433) Saudi Arabia (144) South Africa (565) Sudan (142) Syria (342) Tanzania (466) Turkey (449) Uganda (799) United Arab Emirates (479) United Kingdom (2962) United States (2325) Venezuela (124)


Ni 14 Sung Hlo Nunau Unau Hnih Cu Damten An Hmusal – Meifar\nNi 14 Sung Hlo Nunau Unau Hnih Cu Damten An Hmusal\nRakhine State, Sondwin khua ih um nunau unau hnih Mazar Htwe (kum 17) le a nau kum 15 mi Mazar Za Lin cu March 6, 2022 ah an hlo. Innsang harsa zet an si ih nulepa ih hnaṭuan an bawm ṭheu, an khua kiang ramlak ah thing phur dingin an poksuak ih an hlo lanta.\nAn nulepa in palik sakhan ah mihlo thubuai an va thehlut zo, khuasung mipi pawlin an hawl rero nan an hmu thei lo ruangah an innsang pawl cu an thinhar zet.\nMotor mawng pakhat in Hmawwin khua fehnak lamzin ah a hmuh thu an innsang hnenah a sim thei, Hmawwin khua cu an khua ihsin peng 20 lenglo in a hla. Hmawwin khua ah an va hawl ih an sungkhat inn ah an rak relh ti an hmusuak, March 21 zinglam nazi 8:00 ah tluangten an inn an thleng thei.\nMihlo hawltu U Than Hlaing in, “Motor mawng pakhat in Hmawwin khua fehnak lamzin ah a hmuh thu in sim thei ruangah Hmawwin khua ah kan va hawl ih kan hmu ngah. An damṭha zet, an nulepa in an duhmi thil an leisak lo ruangah an thinheng ih sungkhat inn ah an va relh thu in sim thei” a ti.\nZu A In Tamtuk Ruangah Bus Sungah A Thi\nPutin In Ukraine President Thawn Rem Zu Intlang Dingin A Lungkim


Facebook Nupi Nei - Chinland Today Media\nFacebook Nupi Nei\nMay 20, 2012 7:25 am·3 comments\nFacebook (hmaibu) tuah suaktu Zuckerberg 28 cun kum 9 sung lenglo a rak caai mi a fala Priscilla Chan (27) thawn Inn mawizet Palo Alto, California ah an nei aw. 2003 kum ih party nakih rak tawngaw an si.\nZuckerberg hin facebook hi 2004 ah a rak tuah suak. 26 a kim ah Time’s Person of the Year a rak ngah. Zuckerberg hi leitlun milian lakih thuamhnaw hruk thiamlobik lak sawng rak dawng dahtu asi nan an neihawk ni ahcun mawizet in a thuam aw ve. An neihawknak hi Zuckerberg inn dunglam ah a si.\nAn sawmmi mi 100 pawl cun a nupi Chan ih buaih lak ding puai ah an ruat lawk. An nupa in an neihawk thu an facebook veve ah an tarlang ih minit reilote sung ah like tu 140,000 lenglo an nei cih. Zuckerberg hi Dobbs Ferry, New York ih pitling mi a si.\nZuckerberg In An Share 100 Ih 99 Cu Harsa Bawmnak ah Hmang Thlang ding\nFacebook In Fanu Te Nei, Ziangmi An Tuahsak?\nFacebook In Fanu Te Nei Ding Ruangah Zuckerberg Thlahnih Cawlh Tum\non May 26, 2012 at 2:15 am\ncan ka nei lo theuih hi ca hi siar man lo in kan lan theu.\na thupi zet ih kan lai pa (chin pa) pawl ih zir ding mi um in ka hmu.\nthuamhnaw hruk thiam a thupi zetih kan chin mi pa tamsawn hin an\nbuaipi lemlo in ka hmu….numi hi kan thiam deu a bang….\nchin pa thuamhnaw felfai zet ih cei aw thiam tu hi miphun dang hnak in\nan tuak in zoh an mawi ngaingai. curuangah chin nu nih a ngainat thei\nding khawp in um thiam a thupi zet.\nthuamhnaw ngaihsak lo tuk hi miphun le innsang mithmai a hlo ter phah ngaingai theu si.\nka ti sual pang len in ngaihthiam uh la….duhsaknak tumpi thawn>>>>>>\non May 26, 2012 at 3:20 am\nPathian biakkhawmnak nei caan hrimhrim ahcun smart zet ih um thei a tha.\nzarhpi sun lawng siloin zan khawm khal ah thuamhnaw hruk that a poimawh zet in ka hmu.


Salai Lung Thi Tum Hi Amah A Diklo Ruangah Pu No Than Kap le Pu Zo Zam A Sawiselmi a si – Buannel News\nAtufang kan Chin miphun lakih politics borhhlawh tak a suakmi Salai Lung Thli Tum in CNLD hruaitu lakih mi pahnih Pu No Than Kap le Pu Zo Zam a simsiatnak thu thawn pehpar in thuhla fiangfel takih kan zoh asile, Salai Lung Thi Tum hi amah hi mi diklo a si ruangah Chinram ah Chin Party in nehnak co in an lal ding ti a phang tuk ruangah atu vekin a rak aukio mi sawn a si.\nZiangruangah hitin kan sim thei ti asile, amah lala ih canganmi hmangin kan zohtlang ding, Lung Thi Tum ih nganmi * Lu pathum a ngeimi CNLD nih teinak an ngah i cozah an ser sual cun kanmah pawl cu Hakha kan tlung ngam ti rua lai lo, meithal kah kan tong te rua lai.”hitin a sim hi ruah ding tamtak a si. Ziangruangah CNLD in nehnak an co ruangah anih Lung Thi Tum Hakha ih a tlung ngamlonak ding san? 2010 – 2015 tiang Pu No Than Kap cu Chin Affairs Minister a rak si, diklo in a tuahmi ziang a um? Diklo in mipi a eirukmi le mi a hmuhsuamnak ziang a um? Pakhat hman theih ding a um lo. Chinram ah CNLD a lal ruangih Salai Lung Thli Tum Hakha ih a tlung ngamlo ding timi cu amah Lung Thli Tum hi mi diklo, thil ṭhalo a tuahtu, illegal ih thil tuah hmang a si ruangah atuvekin CNLD an tling ding hi a ṭih tuk a si pei maw, timi cu ruah ding a um.\nAmah Lung Thi Tum nih a simmi ah “*** meithal kah kan tong te rua lai” ati, mi dik, felte ih a nungcang mi, legal ih hnaṭuantu cu zo nih a kap ding? Zonih mawh a thluk ding? Kah a ṭih a si ahcun amah kha mi diklo a si timi a langfiang tuk.\nNgai ngai ten kan sim asi ahcun Salai Lung Thi Tum in Pu No Than Kap le Pu Zo Zam a soisel ve timi cu Vuipi a feh reromi butlak in lamzin sir in a rak bo rero tivek hrawng khi a si. Pu No Than Kap le Pu Zo Zam ih kebeu hman a banglomi pa in hivekin a soisel ve cu, Chinram ah CNLD a tling ding hi a duhlo, atufang Chinram acozah hnaṭuan sang kaitu thawn hnget zetin pehtlaiawknak an neih ruangah covo ṭha a neih ruangah, cui a covo ṭha hloh ding a sianglo ruangah a si ko. Hivek lungput neitu hi Chinram zuartu tiah hmin vuah theih a si.\nThe Bungpi Post media ih an ngan bangin, hivekin amah ih banglomi a soisel hi ralṭha ah a ruatawk ih mifim ah a ruat awk. England ih tlawngkai a si ruangah miin in ngaisang tiah a rak ruataw sual pang, amah level hnakih sangah amah le amah a rak retawk pangmi sawn a si. Amah hlan ah England ih tlawngkai, cathiam le mifim tawrleseng an um, daiziar ten an to men. Fim tukih ruatawk hi mi nih zianghman ih siarlonak a si sawn.\nṬongnak ah minung cu mi famkim kan umlo ti a si ih, kan Chin pacangṭha pahnih Pu No Than Kap le Pu Zo Zam khal tlinlonakte le tlaksamnak an nei ve ko ding. Asinan an tlinlonak le an tlaksamnak maw, an tlinnak, an thilti theinak a tamsawn timi kan zoh thiam a ṭha. An tlaksamnak le an tlinnak kan khaikhin a si ahcun an tlaksamnak zate khat a si lai ah an tlinnak cu sumpi khat a si ding.\nSalai Lung Thi Tum hin Pu No Than Kap le Pu Zo Zam ih sinak le an sunglam nunzia taktak hi ṭhen 20 ih ṭhen hrek hman a thei ziklo. Mi ih sim cawp, mi ih an relmi a theihmi menfang a si ding. Lung Thi Tum hi Pu No Than Kap le Pu Zo Zam ih sinak le lungput diktak thei dingin an hnen ah, Nazi ziangzat sung, Ni ziangzat, Kar ziangzat, Kum ziangzat sung a um dah? Mifim pawlin, “kan kiang naivai ih a umtu pawl hi kan sinak diktak in theibiktu an si” tiah an rak sim. Pu No Than Kap le Pu Zo Zam ih kiang naivai ah um si loin ziangtin an lungput le thinlung a thei thei pei? Theilo pi in maw a soisel men? Lole mi ih an tukforhmi a si ko lo pei maw?\nBy the way, Salai Lung Thi Tum le Chin ramkulh NLD ukaṭah Zo Bawi khi khaw khat, sungkhat an si an ti. Curuangah Chin ramkulh ah CNLD a tling asi ahcun Zo Bawi a tling nawn lo dingih Salai Lung Thi Tum hrangah dawhhna (sa-kuat) a um nawn lo ding. Cucu Lung Thi Tum in a rak hmuh cia raungah Pu No Than Kap le Pu Zo Zam a run soiselnak a si. Cucu Chinram duhdawttu si loin Chinram zuartu sawn a si.\n2020 Ah Nehnak Kan Co A Tul – USDP Chairman


Indionesia ih um Catholic Biakinn ah Thulhfau puai Zarhpi ni ah bomb puahnak ruangah mi hrekkhat hriamhma an ngah March 28, 2021 | Radio Veritas Asia\nIndionesia ih um Catholic Biakinn ah Thulhfau puai Zarhpi ni ah bomb puahnak ruangah mi hrekkhat hriamhma an ngah March 28, 2021\nIndionesia ih um Catholic Biakinn ah Thulhfau puai Zarhpi ni ah bomb puahnak ruangah mi hrekkhat hriamhma an ngah\nThih tuar tu bomb puah tu tiih rinhleh mi cu Indonesia ram, Sulawesi tikulh ah Palm Sunday ih Missa sumnnak theh ah Biakinn sungih a pot tu Catholic pawl hmuitin in an rak do.\nThianghlim zarh ih a thok a si mi “Palm Sunday”, March 28 ah Sulawesi ramthen, thlanglam ih khualipi, Makassar ih um Bawi Jesuih Thianghlim Thinlung Cathedral tlawngah cui bomb puah nak ruangah Biakkhawmtu pawl sungin a mal bik minung 10 hriamhma an rak ngah thu theih a si.\nMissa sumnak tuah tu Fr. Wilhelmus Tulak in bomb puahnak cu an ram tikcu caan, zinglam nazi 10:30 hrangih a rak can thu, rinhleh mi cu cycle thawn a rak thleng ih Biakinn sungih luh a tum rero ko nain kiltu pawl in an on lo ruangih a kir sal thu a rak simfiang. A dang thuthan mi pawl ah tuahmawhtu pahnih an um tiin a rak sim.\nThe associated thuthang zung in Biakin gate hmai ah taksa a hmuh tu Cellular video pakhat a rak ngah tiin a rak phuang ih BBC thuthang zung khal in bomb puahnak cu Biakinn kiang saangka kiang ih a rak can thu a tarlang.Makassar khuapi hotu Danny Pomanto ih dodal tu in luhnak ih siatsuah a si ah cun hriamhma pawl tampi a um ding tiin a rak sim. Makassar khupi cu Indonesia ram ih a panga nak a tumbik mi khuapi a si ih leilungtlun ah Muslim tam sawn umnak ram a si. 2018, May thla ah Indonesia ih a pahnih nak a tumbik mi khuapi a si mi Surabaya ih um Sual hram nei lo ih a seem mi St. Mary Biakinn tel in Biakinn pathum cu bomb puah tu innsang pakhat in an rak siatsuah.\nHi thuthang cu CBCP thuthang ih kan ngah mi a si.


Nazareth ah Jesuh ṭhangliannak Lunginn siding zumummi hmusuak | Falam Online Media\nNazareth ah Jesuh ṭhangliannak Lunginn siding zumummi hmusuak\nJesuh ṭhangliannak Lunginn siding zumummi cu England, Reading University ih Prof. Ken Dark in ka hmusuak ti`n a cabu suah mi (The Sisters of Nazareth Convent: A Roman-period, Byzantine, and Crusader site in central Nazareth) sungah a ngan ih MailOnline hnen khal ah a sim.\nSisters of Nazareth Convent innpi hnuai ih Mary le Joseph tei` sungkua umdahnak siding zumummi kher cawp Lunginn cu Prof. Ken Dark in kum 14 sung rori zirzoinak a nei ih cumi ih a hmusuak mi cu a cabu suah mi ah a ngan a si.\n1st century hrawng ihsi rak um zo mi cuih innpi cu Jesuh tei` sungkua rak umdahnak inn a si ti`n 19th century hrawng ah zumnak a rak um thok zo nan 1930 kum hrawng ah cuih zumnak cu archaeologists pawl in an hnong.\nCuhnu in cuih hmun cu an theih hngilh sawhsawh ih Kum 2006 ah Prof. Ken Dark in a thar in zirzoinak a nei ṭan sal mi a si.\n“Jesuh umnak inn thuhla zirzoi dingin Nazareth khua ah ka feh lo. Byzantine Empire san lai ih Christian biaknak hmunlaili dinhmun in zirzoinak nei ding in ka feh sawn mi a si” tiah Prof. Ken Dark in a ti.\nJesuh ṭhangliannak hmun tiih ruah mi Lunginn cu Byzantine Empire san lai ih biakinn hnuai ah hmuhsuah a si ih cuih biakinn cu Sisters of Nazareth Convent innpi tang ah a um a ti.\nProf. Ken Dark cun “kan hmusuak mi ah hih biakinn cu 7th Century lai ih ngan khum a si mi Jesus ṭhangliannak hmun hminsinnak ih sak mi Church of the Nutrition a si tiah zumnak kan nei.\nLunginn cu 1st Century hrawng ih sak mi siding an zum ih Lungpuk kher ih sak mi a si.\nProf. Ken Dark cun “Lunginn sak/kher dan kan zoh tikah a saktu cu “tekton” tiih kohmi Lungto thawn pehpar mi kutthiam sang zet neitu a si ding. Mary ih pasal Joseph tla kha Bible ah “tekton” ti`n an ngan khum a si.”\n“Zirzoinak ih kan hmusuak mi khihhmuh in hih hmun cu Jesus ṭhanliannak Lunginn rori a si ti`n cu ka sim thei lo nan a neih bik ih kan rel thei sun a si” a ti.\n← Zum vek ciah in Utah ramcaar ih Thir phunmi hmusuaktu an um\nNauhak pawngsual ruangah Voi 146 Vuakthawi Hremnak A Tuar →


A NU LEH PA THLANAH NITIN FEHIN A NU LEH PA HMIN LAM THEU NAUHAK – Thechinlandtoday\nA NU LEH PA THLANAH NITIN FEHIN A NU LEH PA HMIN LAM THEU NAUHAK\nadmin May 18, 2021 Leave a Comment on A NU LEH PA THLANAH NITIN FEHIN A NU LEH PA HMIN LAM THEU NAUHAK\nNu in hun siar ah cun mitthli tlak lo thei a si lo na siar a si len na mitthli a tlak ve ko ding, Zo zo khalin ni nikhatni ah cun kan duhdawt zet mi thawn kan thenaw leh ding kan duh lo khal len leitlun ih kan tawn ding mi a si, cu vek in hi nauhak zangfak um zet khalin a hmang rero a si.\nZangfak um zet nauhak pate hi Malaysia ram ih um a si ih, motor accident nakah a nu leh pa in an thihsan ih, nauhak zangfak um zet cun a nu leh pa ngaiin nitin ten a nu leh pa thlanah a feh ih an thlan kiang ah cun a to ih a nu leh a pa lamin dawngte a puah theu.\nA nu leh a pa thlanah cu vekin a um lai ah a pi cun a hmu ih FB lam ah a post a si, a pi ih ca ngan dan ah cun ka nu thawn kan biakaw duh a ti ih a nu leh a pa thlan ah cun ka fehpi ih na nu leh na pa cu hi tawk ah an um tiin an thlan cu ka va hmuh ih ka nu ka nu tiin a ko ih in ah ka tlunpi thein awn lo tiin a ngan .\nHi nauhak pate hi in ah dawngte puah dah lo mi a si ih, a nu leh pa thlanah cun leilung tham phahin sunvu ten dawngte a puah theu tin a ngan, a nu leh pa a ngai tuk si ding in ah a tlung duh nawn lo tiin a pi cun Fb ah ngan bet a si.\nHi mi nauhak kum 2 mi zangfak umte cun motor accident ruangih nu leh pa a nei nawn lo cu a pi thawn an um tlang ih zangfak um nasa, hi nauhak pate thuhla hi nizanah ka siar ih zanvar ten ka it thei nawn lo, ka thinlung in luahkhat ih ka fate dinhmun ah ka ret tik ah ka tuar thei lam lam lo a si.\nG7 RAM PAWL VACCINE ZEM DINGIN DIL →\n← US PRESIDENT BIDEN NIH DOAWKNAK CAWL DINGIN ISRAEL LEH PALESTINIAN A NGEN


HRUAITU THARMI PU SAN MAWI NIH FIANG TEIN A CHIM CANG – The Chinlung Post\nFebruary 4, 2021 admin Chin 0\nChinram hruaitu dingah Pu Terrence San Mawi Nikhuai cu ttuanvo pek asi. Hi rian an khinhmi konghe pehtlaiin Pu Terrance San Mawi Nikhuai cu CH pawl nih chawnhbiaknak an ngeih. Cu ah a chimmi cu hi bantuk buaicur in a um lio ah ttuanvo pek ka si i, zeitindah asi lai timi zong ka thei ve rih lo. Asinain ram le miphun caah ka si khawh chungin thaazaang chuah in ka ttuan ko lai, nan zapi dirpinak le bawmhnak ka herh tuk tiah a chim.\nAmah ttuanvo an pekmi lawng a theih rih i, adang zeihmanh atheih rih lonak Chin State Administration Council chungtel ah zeibantuk pawl dah an i tel i, zeitindah ttuanvo lak ding timi kong zong a theih rih lonak a chim chih. Ralkap nih uknak an lakmi cungah ram mipi hna nih kan cohlang lo tiah duh lonak an langhter cuahmah lio ah Ralbawi zik Min Aung Hlaing nih ramkulh/ramthen hruaitu hna cu a thim hna.\nAthimmi hna cu Kachin ah U Hket Htin Nang, Kayah ah U Bu Yay, Karen ah Saw Myint Oo, Chin ah Pu Terrance San Mawi Nikhuai, Mon ah Dr Kyaw Tun hna an si. Kawlralkap nih February nihnih ah Pu Terrance San Mawi Nikhuai cu Chinram hruaitu lutlai dingah an thim i, tuanvo an pek. Tutan an thiltuahning ahcun Chief Minister tibantuk zong a um lo. Asinain CM dirhmun ah Chairman tiah min an pek ti asi. Tlamtling tein atanglei ah relkhawh asi.\nFebruary 1, 2021 ah Myanmar ramsung thuneihnak cu ralkap pawlin an la ih NLD hruaitu upa pawl cu an kai vivo, cutin an aiawh ah mithar an ret vivo a si. Chinram sung kaihruaitu dingah sibawipi hminthang Dr. Ni Khuai ih fapa upabik Pu Terence San Mawi Nikhuai cu ṭuanvo an pe, CM Lian Luai aiawh ih Chinram hruaitu ding a si.Himi thuhla ah CH pawlin an phone ih Pu Terence San Mawi in “Thuhnokbuai lai ah ṭuanvo pek ka siih ziangti’n a si ding timi tla ka thei ve hrih lo.\nAsinan, ram le miphun hrangah ti thei tawk thazang suah in ka ṭuan ko ding. Nan zapi ih ṭan le bawmnak ka ṭul tuk” tiah a sim.Amah cun tlunlam ih ṭuanvo an pekmi lawng a thei hrih ih a dang a thei hrih lo thu, Chin State Administration Council sungtel ah zopawl an tel dingih ziangti’n ṭuanvo zemawk ding khal a thei hrih lo thu pawl a sim hrih.Myanmar mipi tampi in ralkap uknak kan cohlang lo tiin duhphorhnak an nei rero lai ah rampi cozah hotu Sr. Gen. Min Aung Hlaing cun ramkulh/ramṭhen hotu pawl ṭuanvo peknak ca a suahmi a si.\nKachin ah U Hket Htin Nang, Kayah ah U Bu Yay, Karen ah Saw Myint Oo, Chin ah Pu Teeance, Mon ah Dr. Kyaw Tun pawl ṭuanvo pek an siih tuhlan vekin ralkap pawl an ret lo tiah theih a si.February 2, 2021 ah ralkap pawlin Pu Terence San Mawi Nikhuai cu Chin ramkulh uknak hotu dingah ṭuanvo an pe a si. Atui din tharmi cozah ahcun Chief Minister tivek aum nawn lo ding nan CM rank thawn bangaw in Chin State Administative Chairman tiah ṭuanvo a lak thlang dingmi a si.\nPu Terence San Mawi Nikhuai cu Falam sibawipi hminthnag Dr. Ni Khuai ih fapa a siih Falam ah suakmi a si. Pu Michael Ngun Lal cun, “Terrance thawn hi pa khat nu dang, unau kan si. Ka pa in ka nu thawn an ṭhenaw hnu England ah nupi a nei le a remcang maw ti’n ka pu (ka nu ih pa) hnenah thu a ron ih ka pu ih siannak thawn England mi Jasmine thawn an ṭhit awk. Jasmine thawn fate 9 an nei ih Terrance hi upabik a si” tiah CH hnenah a sim.\nPu Terence San Mawi ih suahpi unau pawl cu Jacquiline Saw Vang (Yangon), Steven Thnag Luai (Tleicia), Jessi Hlai Man (Yangon), Timmy Phun Lian Thang (England), Andrew Lian Sang (England), Mary Anna Bawi Thiam (Yangon), Jeanie Cung Khim (England) le Jonathan Sui Lian Sang (Eengland) pawl tla an si.Dr. Ni Khuai cu Falam siizungpi ih a ṭuan laiah mi ṭha lo pawlin an heek ih Mandalay, Yamethin le Meikṭhila pawl ah ṭhawn in hna a ṭuan ih Pu Terrance tei unauza khal cun a pai’ ṭhawnak hmun ah an thlun vingvo.\nCuti’n Meikṭhila khuami thawn an ṭhit awk ih fanu pakhat le fapa pakhat an nei.Biaknak bangaw lo ruangah innsang remcang loin a dangdang in an um tiah theih a si. Kum 65 a si thlangmi Pu Terrance San Mawi Nikhuai cu Falam ah hramthok tlawng a kai ih Meiṭhila ihsin phun 10 a ong hnu Yangon phunsang tlawng ihsin Daan thu degreen ngahtu a si. Tlawng a ṭheh hnu in thuṭhenzung ah hnaṭuan a thok ih Yangon, Mandalay, Shan ram le Falam pawl ah aum tiah theih a si. (Laknak: Chinland Herald Daily News)